tripathysagar/odia_wiki huggingface dataset:
ଫାଇଟୋମେନାଡିଓନ  (ଇଂରାଜୀ ଭାଷାରେ , ଅନ୍ୟ ନାମ ଭିଟାମିନ କେ୧) ଓ ଫାଇଲୋକୁଇନୋନ  ଏକ ଭିଟାମିନ ବା ଜୀବସାରର ନାମ ଯାହା ଖାଦ୍ୟରେ ମିଳେ ଓ ଖାଦ୍ୟ ଅନୁପୂରକରେ   ଦିଆଯାଇଥାଏ । କେତେକ ରକ୍ତସ୍ରାବ ବେମାରୀରେ   ଏହା ଅନୁପୂରକ ଭାବରେ ଦିଆଯାଏ । ମାତ୍ରାଧିକ ୱାରଫାରିନ  , ନବଜାତର ରକ୍ତସ୍ରାବ ବେମାରୀ  , ଭିଟାମିନ କେ ଅଭାବ   ଓ ଅବସ୍ଟ୍ରକ୍ଟିଭ ଜଣ୍ଡିସ   ଆଦି ଏହି ବେମାରୀ ଦଳର ଅନ୍ତର୍ଭୁକ୍ତ । ଏହା ପାଟିରେ ବା ଚର୍ମତଳ ଇଞ୍ଜେକସନ   ଆକାରରେ ଦିଆଯାଏ । ଏହି ମାଧ୍ୟମରେ ଦେବା ସମ୍ଭବ ନ ହେଲେ ଶିରାଭ୍ୟନ୍ତର ବା ମାଂସପେଶୀ ଇଞ୍ଜେକସନ ଆକାରରେ ଦିଆଯାଏ । ଇଞ୍ଜେକସନ ଆକାରରେ ଦେଲେ ୨ଘଣ୍ଟା ମଧ୍ୟରେ ଏହା କାର୍ଯ୍ୟକ୍ଷମ ହୋଇଯାଏ । ଇଞ୍ଜେକସନ ଆକାରରେ ଫାଇଟୋମେନାଡିଓନ ଦେକେ ସାଧାରଣତଃ ଇଞ୍ଜେକସନ ଦିଆଯାଇଥିବା ସ୍ଥାନରେ ପ୍ରତିକ୍ରିୟା ହୋଇ ଯନ୍ତ୍ରଣା ହୋଇପାରେ ଓ ସ୍ୱାଦ ବଦଳିଯାଇପାରେ । ଶିରା ବା ମାଂସପେଶୀରେ ଇଞ୍ଜେକସନ ଦେଲେ ସାଂଘାତିକ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ କିନ୍ତୁ ସ୍ତନ୍ୟପାନ ସମୟରେ ଏହା ନିରାପଦ ଜଣାଯାଏ । ଏହା ଅନେକ ଗୁଡ଼ିଏ ରକ୍ତ ଜମାଟ ଉତ୍ପାଦକ   ଯୋଗାଇ କାର୍ଯ୍ୟକ୍ଷମ ହୁଏ । ସବୁଜ ପରିବା  , ପରିବା ତେଲ ଓ କେତେକ ଫଳରେ ଏହାର ଉତ୍ସ ଥାଏ । ଫାଇଟୋମେନାଡିଓନ ପ୍ରଥମେ ସନ ୧୯୩୯ରେ ପୃଥକ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୧୦ମିଗ୍ରା ଭାଏଲର ହୋଲସେଲ ମୂଲ୍ୟ ୦.ରୁ ୧.୨୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ । ଏହାର ଆବିଷ୍କାର ନିମନ୍ତେ ସନ ୧୯୪୩ରେ ଏଡ଼‌ୱାର୍ଡ ଡଏସି   ଓ ହେନରିକ ଡାମଙ୍କୁ   ନୋବେଲ ପୁରସ୍କାର   ଦିଆଯାଇଥିଲା ।
ସବଅଙ୍ଗାଲ ହେମାଟୋମା: ଗୋଡ଼ ବା ହାତର ଆଙ୍ଗୁଠି ନ‌ଖ ତଳେ ରକ୍ତ ଜମିବାକୁ ଏହି ନାମ ଦିଆଯାଏ । ଏହା ଯନ୍ତ୍ରଣାଦାୟକ ହୋଇପାରେ ଏବଂ ନଖ ରଙ୍ଗ ବଦଳି ଯାଇପାରେ । ରୋଗ‌ଗ୍ରସ୍ତ ସ୍ଥାନରେ ହାଡ଼ ଭାଙ୍ଗିଗଲେ କିମ୍ବା ମାଲେଟ ଫିଙ୍ଗର ଯୋଗୁ ଆଘାତ ଜଟିଳ ହୋଇପାରେ । ସାଧାରଣତଃ ଆଙ୍ଗୁଠି ଟିପ ଉପରେ ସିଧାସଳଖ ଆଘାତ କିମ୍ବା ଛେଚି ହୋଇଗଲେ ଏହି ରୋଗ ହୁଏ । ପୁନଃ‌ପୌନିକ ଆଘାତ, ଜୋତା ଫିଟ ନ ହେଲେ, କିଛି ଟ୍ୟୁମର୍ ଏବଂ ସ୍ପ୍ଲିଣ୍ଟର୍ ରକ୍ତସ୍ରାବ ଯୋଗୁ ଏହା ହୋଇପାରେ । ବିପଦ କାରଣ ମଧ୍ୟରେ ଆଣ୍ଟିକୋଏଗୁଲାଣ୍ଟ  (ରକ୍ତ ପତଳା) ଯୋଗୁ ମଧ୍ୟ ଏହା ହୋଇପାରେ । ଆଘାତ ହେତୁ ଯନ୍ତ୍ରଣାଦାୟକ ରୋଗର ଚିକିତ୍ସା ହେଉଛି ନଖରେ ଏକ ଛୋଟ ଛିଦ୍ର ଖୋଳିବାକୁ ହୁଏ । ଏକ ୧୮ ଇଞ୍ଚ ଗେଜ ଛୁଞ୍ଚିକୁ ଘୂର୍ଣ୍ଣନ କରି ଭିତରକୁ ଭର୍ତ୍ତି କରାଯାଇପାରିବ । ଯନ୍ତ୍ରଣା ଉପଶମ ପାଇଁ ଏକ ଡିଜିଟାଲ୍ ବ୍ଲକ୍ କରାଯାଇପାରେ, କିନ୍ତୁ ସାଧାରଣତଃ ଏହା ଆବଶ୍ୟକ ହୁଏନି । ଆଣ୍ଟିବାୟୋଟିକ୍ ସାଧାରଣଃତଃ ଆବଶ୍ୟକ ହୁଏ ନାହିଁ । ରୋଗ ଜଟିଳ ହେଲେ ଲୋକମାନେ ନଖ ହରାଇ ପାରନ୍ତି  ଏହି ଆଘାତ ପ୍ରାୟ ହୁଏ ।
ଋତୁବନ୍ଦ  (ଇଂରାଜୀରେ , ବା ) ମହିଳାମାନଙ୍କ ଜୀବନରେ ଏପରି ଏକ ସମୟର ନାମ ଯେଉଁ ସମୟରେ ପ୍ରାକୃତିକ ଭାବରେ ଋତୁଚକ୍ର ସବୁଦିନ ପାଇଁ ବନ୍ଦ ହୋଇଯାଏ ଓ ସେମାନଙ୍କ ଗର୍ଭାଧାନ କ୍ଷମତା ନଷ୍ଟ ହୋଇଯାଏ  । ଏହି ଅବସ୍ଥା ୪୫ରୁ ୫୫ ବର୍ଷ ବୟସରେ ହୁଏ । ଡାକ୍ତରୀ ବିଦ୍ୟା ଅନୁସାରେ ଜଣେ ମହିଳାଙ୍କର ଏକ ବର୍ଷ ଧରି ଯୋନୀପଥରୁ ଋତୁସ୍ରାବ ନ ହେଲେ ଋତୁବନ୍ଦ କୁହାଯାଏ । ଡିମ୍ବାଶୟରୁ   ହରମୋନ କ୍ଷରଣ କମିଯିବା ଅବସ୍ଥାକୁ ମଧ୍ୟ ଏହି ସଂଜ୍ଞାର ଅନର୍ଭୁକ୍ତ କରାଯାଏ । ଅପରେଶନ କରି ଡିମ୍ବାଶୟ ରଖି ଜରାୟୁ ଉଚ୍ଛେଦନ କଲା ମାତ୍ରେ ବା ହରମୋନ କ୍ଷରଣ ସ୍ତର କମିଗଲେ ମଧ୍ୟ ଋତୁବନ୍ଦ ହୁଏ । ଜରାୟୁ ରଚ୍ଛେଦନ ପରେ ପ୍ରାୟ ୪୫ ବର୍ଷ ବୟସରେ ଲକ୍ଷଣ ଦେଖାଯାଏ । ଋତୁବନ୍ଦ ପୂର୍ବରୁ ଋତୁଚକ୍ର ଅନିୟମିତ ହୋଇଯାଏ, ବେଶୀ ବା କମ ସମୟର ହୋଇପାରେ କିମ୍ବା ସ୍ୱଳ୍ପ ବା ଅଧିକ ଋତୁସ୍ରାବ ହୋଇପାରେ । ଏହି ସମୟ ମଧ୍ୟରେ ମହିଳାମାନେ ହଠାତ ଗରମ ଅନୁଭବ କରନ୍ତି, ଦୃତ ହୃଦଗତି ହୁଏ, କମ୍ପ ହୁଏ, ଚମ ଲାଲ ଦେଖାଯାଏ ଓ ଝାଳ ବୁହେ ଯାହାକୁ ହଟଫ୍ଲାସ କ‌ହ‌ନ୍ତି; ଏହା ୩୦ ସେକଣ୍ଡରୁ ୧ ମିନିଟ ପର୍ଯ୍ୟନ୍ତ ରହେ । ହଟଫ୍ଲାସ ବର୍ଷେ ବା ଦୁଇ ବର୍ଷ ପର୍ଯ୍ୟନ୍ତ ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଯୋନୀପଥ ଶୁଷ୍କ ହୋଇଯାଏ, ଶୋଇବାରେ ଅସୁବିଧା ହୁଏ ଓ ମିଜାଜ ଘଡ଼ି ଘଡ଼ି ବଦଳେ । ବିଭିନ୍ନ ମହିଳାଙ୍କ ମଧ୍ୟରେ ଏହି ଲକ୍ଷଣ ଭିନ୍ନ ଭିନ୍ନ ହୋଇପାରେ । ଅଧିକ ହୃଦରୋଗ ଯୋଗୁ ଏହା ହେବା ବିଶ୍ୱାସ କରାଗଲେ ମଧ୍ୟ ବୟସାଧିକ୍ୟ ଯୋଗୁ ଋତୁବନ୍ଦ ହୁଏ ଓ ଏହାର ଋତୁବନ୍ଦ ସ‌ହିତ କୌଣସି ସଳଖ ସମ୍ପର୍କ ନାହିଁ । ଏଣ୍ଡୋମେଟ୍ରିଓସିସ ବା ଯନ୍ତ୍ରଣାପ୍ରଦ ଋତୁସ୍ରାବ ପୂର୍ବରୁ ହେଉଥିଲେ ଋତୁବନ୍ଦ ପରେ ଉପଶମ ହୋଇଯାଏ । ଋତୁବନ୍ଦ ସାଧାରଣତଃ ଏକ ପ୍ରାକୃତିକ ପରିବର୍ତ୍ତନ । ଧୁମ‌ପାୟୀଙ୍କର ଏହା ଆଗୁଆ ହୋଇପାରେ । ଡିମ୍ବାଶୟ ଉଚ୍ଛେଦନ ଅପରେଶନ ପରେ ଓ କେତେକ କେମୋଥେରାପି ଦେବା ପରେ ମଧ୍ୟ ଏହା ହୁଏ । ଶରୀର ବିଜ୍ଞାନ ଅନୁସାରେ ଡିମ୍ବାଶୟରୁ ପ୍ରସ୍ତୁତ ହେଉଥିବା ହରମୋନ ଏସ୍ଟ୍ରୋଜେନ ଓ ପ୍ରୋଜେସ୍ଟେରନ ପ୍ରସ୍ତୁତି କମିଗଲେ ଋତୁବନ୍ଦ ହୁଏ । ସ୍ୱାଭାବିକ ଭାବରେ ଋତୁବନ୍ଦ ନିର୍ଣ୍ଣୟ ଆବଶ୍ୟକ ନ ହେଲେ ମଧ୍ୟ ରକ୍ତ ଓ ପରିସ୍ରାରେ ହରମୋନ ସ୍ତର ପରୀକ୍ଷା କରି ଏହା ନିର୍ଣ୍ଣୟ କରାଯାଇପାରେ । ଝିଅର ପ୍ରଥମ ଋତୁସ୍ରାବକୁ ମେନାର୍କି କ‌ହ‌ନ୍ତି ଓ ଋତୁବନ୍ଦ ଋତୁସ୍ରାବ ବନ୍ଦ ହେବାକୁ କୁହାଯାଏ ଯାହା ଠିକ ତାହାର ଓଲଟା । ଋତୁବନ୍ଦର ଚିକିତ୍ସା ଆବଶ୍ୟକ ହୁଏନି । ଏହା ଯୋଗୁ ହେଉଥିବା କେତେକ ଲକ୍ଷଣର ଚିକିତ୍ସାଦ୍ୱାରା ଉପଶମ ହୁଏ । ହଟଫ୍ଲାସ ହେଉଥିଲେ ଧୁମ୍ରପାନ, କେଫିନ ଓ ମଦ୍ୟପାନ ବର୍ଜନ କରିବାକୁ ଉପଦେଶ ଦିଆଯାଏ । ଥଣ୍ଡା ବଖରାରେ ଫ୍ୟାନ ଲଗେଇ ଶୋଇଲେ ଉପକାର ମିଳେ । ଏହା ନିମନ୍ତେ ମିଳୁଥିବା ଔଷଧମାନଙ୍କରେ ନାମ: ମେନୋପଜାଲ ହରମୋନ ଥେରାପି  (ଏମ.ଏଚ.ଟି.), କ୍ଲୋନିଡିନ, ଗାବାପେଣ୍ଟିନ କିମ୍ବା ସିଲେକଟିଭ ସେରୋଟୋନିନ ଅପଟେକ ଇନହିବିଟର  । ନିଦ୍ର ହେଉ ନ ଥିଲେ ବ୍ୟାୟାମ କଲେ ଉପକାର ମିଳେ । ଏମ.ଏଚ.ଟି. ଏକ ସମୟରେ ରୁଟିନ ହିସାବରେ ଦିଆଯାଉଥିଲେ ମଧ୍ୟ ଆଜିକାଲି ତାହାର ପାର୍ଶ୍ୱପ୍ରତିକ୍ରିୟା ଯୋଗୁ କେବଳ ଉଲ୍ଲେଖନୀୟ ଲକ୍ଷଣ ଥିଲେ ଦିଆଯାଉଛି ଅନ୍ୟଥା ଦିଆଯାଉ ନାହିଁ । ଅଲଟରନେଟ ମେଡିସିନର ଫଳାଫଳର ପ୍ରମାଣ ମିଳୁନାହିଁ ।
ସହରାଞ୍ଚଳର ବିକାଶ ପାଇଁ କେନ୍ଦ୍ର ସରକାରଙ୍କ ପ୍ରସ୍ତାବିତ ସ୍ମାର୍ଟ ସିଟି, ଅମୃତ ସହର ଓ ପ୍ରଧାନମନ୍ତ୍ରୀ ଆବାସ ଯୋଜନା ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ୨୫ ଜୁନ ୨୦୧୫ରେ କେନ୍ଦ୍ର ସହରାଞ୍ଚଳ ବିକାଶ ମନ୍ତ୍ରୀ ଭେଙ୍କୟା ନାଇଡୁ, ସହରାଞ୍ଚଳ ବିକାଶ ରାଷ୍ଟ୍ରମନ୍ତ୍ରୀ ବାବୁଲ ସୁପ୍ରିୟୋଙ୍କ ଉପସ୍ଥିତିରେ ଶୁଭାରମ୍ଭ ହୋଇଛି । ସହରକୁ ନୂଆ ରୂପ ଦେବା ପାଇଁ ସରକାର ଏହି ତିନି ଯୋଜନା ପ୍ରସ୍ତୁତ କରିଛନ୍ତି । ଲକ୍ଷ୍ୟ ଭାରତର ସହରଗୁଡ଼ିକୁ ଆନ୍ତର୍ଜାତିକମାନର ଭାବେ ଗଢ଼ି ତୋଳିବା, ସାମଗ୍ରିକ ବିକାଶ ତଥା ସହରକୁ ବସ୍ତି ମୁକ୍ତ କରିବା ଏହି ଯୋଜନାର ମୂଳ ଲକ୍ଷ୍ୟ । ବ୍ୟୟ ଅଟକଳ ଏହି ଯୋଜନା ପାଇଁ ମୋଟ ୪ଲକ୍ଷ କୋଟି ଟଙ୍କା ଖର୍ଚ୍ଚର ବ୍ୟୟ ଅଟକଳ କରାଯାଇଛି । ଉଲ୍ଲେଖ ଯୋଗ୍ୟ ଯେ ଅପ୍ରେଲ ୨୦୧୫ରେ ସ୍ମାର୍ଟ ସିଟି ଓ ଅମୃତ ଯୋଜନା ପାଇଁ ଯଥାକ୍ରମେ ୪୮ ହଜାର କୋଟି ଓ ୫୦ ହଜାର କୋଟି ଟଙ୍କାର ବ୍ୟୟ ଅଟକଳ ମଞ୍ଜୁର କରିଥିଲେ । ରୂପାୟନ ପିପିପି ମଡେଲ ସହରୀକରଣ ପାଇଁ ସରକାର ଘରୋଇ ସରକାରୀ ସହଭାଗିତା ଉପରେ ଗୁରୁତ୍ୱ ଦେଉଛନ୍ତି । ତିନି ପ୍ରକାର ବିକାଶ ମଡେଲ ସହରାଞ୍ଚଳ ବିକାଶ ପାଇଁ ସରକାର ତିନି ପ୍ରକାର ବିକାଶ ମଡେଲ ପ୍ରସ୍ତୁତ କରିଛନ୍ତି । ପ୍ରଥମଟି ହେଲା ପୁରୁଣା ସହରରେ ରହିଥିବା ଅଭାବକୁ ପୁରଣ କରି ତାକୁ ସ୍ମାର୍ଟ ସିଟିରେ ପରିଣତ କରିବା । ଦ୍ୱିତୀୟ ମଡେଲ ହେଉଛି ଯୋଜନାବଦ୍ଧ ବିକାଶ । ଏହି ମଡେଲରେ ସହରରେ ଯାତାୟତ ପାଇଁ ଇଣ୍ଟେଲିଜେଣ୍ଟ ଗମନାଗମନ ବ୍ୟବସ୍ଥା କରିବା । ଶୁଦ୍ଧ ପାନୀୟ ଜଳ, ମୌଳିକ ଭିତ୍ତିଭୂମି, ପରିମଳ, କଠିନ ବର୍ଜ୍ୟବସ୍ତୁ ପରିଚାଳନା, ଗରିବଙ୍କ ପାଇଁ ଘର, ବିଦ୍ୟୁତ ଯୋଗାଣ, ଆଟି ସଂଯୋଗ, ପ୍ରଶାସନ, ନାଗରିକ ସୁରକ୍ଷା, ସ୍ୱାସ୍ଥ୍ୟ, ଶିକ୍ଷା ପ୍ରତି ବିଶେଷ ଗୁରୁତ୍ୱ ପ୍ରଦାନ କରାଯିବ । ପ୍ରଥମ ଦୁଇଟି ମଡେଲ ପୁରୁଣା ସହର ପାଇଁ ପ୍ରସ୍ତୁତ କରାଯାଇଛି । ତୃତୀୟ ମଡେଲଟି ହେଉଛି ଏକ ନୂଆ ସ୍ମାର୍ଟ ସହର ସ୍ଥାପନ କରିବା । ସ୍ମାର୍ଟ ସିଟି ଯୋଜନାର ଶୁଭାରମ୍ଭ କରି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି କହିଛନ୍ତି ଯେ ସ୍ମାର୍ଟ ସିଟି ପାଇଁ ଚିହ୍ନଟ ହେବାକୁ ଥିବା ୧୦୦ଟି ସହରରେ ଲୋକଙ୍କୁ ଉନ୍ନତମାନର ସୁବିଧା ଯୋଗାଇ ଦିଆଯିବ । ପ୍ରତିଯୋଗିତା ଭିତ୍ତିରେ ଏହି ସହରକୁ ଚିହ୍ନଟ କରାଯିବ । ଏଥିପାଇଁ ଏକ ଦୁଇଦିନିଆ ବର୍କସପ ହେବ ଯେଉଁଥିରେ ୧୦୦୦ ମେୟର ଓ ପୌରାଧ୍ୟକ୍ଷ, ସମ୍ପୃକ୍ତ ବିଭାଗୀୟ ମନ୍ତ୍ରୀ ଓ ମୁଖ୍ୟ ଶାସନ ସଚିବମାନେ ଯୋଗଦେବେ । ସ୍ମାର୍ଟ ସିଟି ଯୋଜନାରେ ସାମିଲ ହୋଇଥିବା ସହରର ବିକାଶ ପାଇଁ କେନ୍ଦ୍ର ସରକାର ଆଗାମୀ ୫ବର୍ଷ ମଧ୍ୟରେ ୧ଲକ୍ଷ କୋଟି ଟଙ୍କା ଖର୍ଚ୍ଚ କରିବେ । ସହରବାସୀଙ୍କୁ ୨୪ଘଣ୍ଟିଆ ବିଜୁଳି, ପର୍ଯ୍ୟାପ୍ତ ପରିମାଣର ବିଶୁଦ୍ଧ ଜଳ, ପରିମଳ, ବିଶୁଦ୍ଧ ବାୟୁ, ଉତ୍ତମ ମୂଲ୍ୟରେ ସ୍ୱାସ୍ଥ୍ୟ ସେବା, ସୁରକ୍ଷା, ଯୋଗାଯୋଗ ଆଦି ବିଭିନ୍ନ ସୁବିଧାସୁଯୋଗ ଯୋଗାଇ ଦିଆଯିବ । କାୟାକଳ୍ପ ଓ ସହରୀ ରୂପାନ୍ତରଣ ଅଟଳ ମିଶନ ଯୋଜନା  (ଅମୃତ) କାୟାକଳ୍ପ ଓ ସହରୀ ରୂପାନ୍ତରଣ ଅଟଳ ମିଶନ ଯୋଜନା  (ଅମୃତ)ରେ ୫୦୦ ସହରକୁ ବିକଶିତ କରାଯିବ  । ୧ଲକ୍ଷରୁ ଅଧିକ ଜନସଂଖ୍ୟା ବିଶିଷ୍ଟ ସହରରେ ଅମୃତ ଯୋଜନା କାର୍ଯ୍ୟକାରୀ କରାଯିବ । ଏହି ଯୋଜନାରେ ସାମିଲ ପ୍ରତ୍ୟେକ ସହରରେ ମୌଳିକ ଭିତ୍ତିଭୂମି ଓ ପରିମଳ ସୁନିଶ୍ଚିତ କରାଯିବ । ଜଳଯୋଗାଣ ଓ ଆବର୍ଜନା ନିଷ୍କାସନ ଉପରେ ଲକ୍ଷ୍ୟ କେନ୍ଦ୍ରୀଭୂତ ହେବ । ସାର୍ବଜନୀନ ପରିବହନ ବଢାଇବା, ପଥାଚାରୀ, ସାଇକଲ ଚାଳକଙ୍କ ପାଇଁ ଆବଶ୍ୟକ ବ୍ୟବସ୍ଥା କରାଯିବ । ପ୍ରଧାନମନ୍ତ୍ରୀ ଆବାସ ଯୋଜନା ପ୍ରଧାନମନ୍ତ୍ରୀ ଆବାସ ଯୋଜନାରେ ସହରର ପ୍ରତ୍ୟେକ ଗରିବ ଲୋକଙ୍କୁ ପକ୍କା ଘରର ମାଲିକ ହେବାକୁ ସକ୍ଷମ କରାଯିବ । ୨୦୨୨ ସୁଦ୍ଧା ସହରର ଗରିବ ଲୋକଙ୍କ ପାଇଁ ୨କୋଟି ପକ୍କା ଘର ନିର୍ମାଣ କରାଯିବ । ପ୍ରତି ଘର ପିଛା ୧ଲକ୍ଷରୁ ୨.୩୦ଲକ୍ଷ ଟଙ୍କାର କେନ୍ଦ୍ରୀୟ ସହାୟତା ଯୋଗାଇ ଦିଆଯିବ । ଓଡ଼ିଶାର ଭାଗ ଏହି ଯୋଜନା ଅନ୍ତର୍ଗତ ଓଡ଼ିଶା୨ଟି ସ୍ମାର୍ଟ ସିଟି ଓ ୧୯ଟି ସହରକୁ ଅମୃତ ଯୋଜନାରେ ମନୋନିତ କରିବ ।
ସୁମନ ବାଲା  (ଜନ୍ମ: ଡିସେମ୍ବର ୧୫, ୧୯୮୧ ) ଜଣେ ପ୍ରାକ୍ତନ ଭାରତୀୟ ହକି ଖେଳାଳି  । ସେ ଭାରତୀୟ ଜାତୀୟ ମହିଳା ଫିଲ୍ଡ ହକି ଦଳର ସଦସ୍ୟ । ହରିୟାଣାର ଶାହାବାଦ ମାର୍କଣ୍ଡରେ ଜନ୍ମିତ ବାଲା ମାଞ୍ଚେଷ୍ଟର ୨୦୦୨ କମନୱେଲ୍‌ଥ ଗେମ୍ସରେ ସ୍ୱର୍ଣ୍ଣ ଜିତିଥିବା ଦଳ ସହିତ ଖେଳିଥିଲେ । ସେ ମୁଖ୍ୟତଃ ଫୁଲ-ବ୍ୟାକ ସ୍ଥିତିରେ ଖେଳିଥାନ୍ତି । ପ୍ରାରମ୍ଭିକ ଜୀବନ ସୁମନ ବାଲା ୧୯୮୧ ମସିହା ଡିସେମ୍ବର ୧୫ ତାରିଖରେ ହରିୟାଣାର ଶାହାବାଦ ମାର୍କଣ୍ଡରେ ଜନ୍ମିତ । ସେ କୁରୁଫିଲ୍ଡ ଜିଲ୍ଲାର ଗୁରୁ ନାନକ ଦେବ ବରିଷ୍ଠ ମାଧ୍ୟମିକ ବିଦ୍ୟାଳୟରେ ଅଧ୍ୟୟନ କରିଥିଲେ । ଆନ୍ତର୍ଜାତୀୟ କ୍ରୀଡ଼ା ସୁମନ ବାଲା ପ୍ରଥମ କରି ୧୯୯୮ ମସିହାରେ ଆନ୍ତର୍ଜାତୀୟ ସର୍କିଟରେ କୁଆଲାଲାମ୍ପୁରଠାରେ କମନୱେଲ୍‌ଥ ଗେମ୍ସରେ ଖେଳିଥିଲେ । ପରେ ସେ ୨୦୦୬ ମସିହାରେ ଦୋହାଠାରେ ଓ ୨୦୦୨ ମସିହାରେ ବୁସାନଠାରେ ଏସିଆନ ଗେମ୍ସରେ ଖେଳିଥିଲେ ।
ନାଡ଼ବାଇ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ‌‌ଭରତ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଡ଼ବାଇ ୨୭.୨୧୫୪ ଉତ୍ତର ଅକ୍ଷାଂଶ ଓ ୭୭.୨୦୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଡ଼ବାଇ ସହରର ମୋଟ ଜନସଂଖ୍ୟା ୨୧୬୪୪ ଅଟେ । ସେଥି ମଧ୍ୟରୁ ୫୩.୯୬% ଜଣ ପରୁଷ ହୋଇଥିବା ବେଳେ ୪୬.୦୪% ଜଣ ନାରୀ ଅଟନ୍ତି । ନାଡ଼ବାଇର ସାକ୍ଷରତା ହାର ୬୪.୪୪% ଅଟେ । ଏହା ଜାତୀୟ ହାରଠାରୁ ୦.୪୦% ପ୍ରତିଶତ ଅଧିକ ଅଟେ । ସେଥିରୁ ୪୦.୨୫% ପ୍ରତିଶତ ପୁରୁଷ ଓ ୨୪.୧୯% ନାରୀ ଅଟନ୍ତି । ୧୫.୩୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଡ଼ବାଇର ସରକାରୀ ଭାଷା ଅଟେ ।
ଡାସିଗ୍ଲୁକାଗନ  (ଇଂରାଜୀ ଭାଷାରେ ), ଜେଗାଲୋଗ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ମଧୁମେହ ରୋଗୀଙ୍କର ଦେହରେ କମ୍ ରକ୍ତ ଶର୍କରା ଥିଲେ ତାହାର ଚିକିତ୍ସା ପାଇଁ ଏହା ବ୍ୟବହୃତ ହୁଏ  । ଅତିକମରେ ଛଅ ବର୍ଷ ବୟସରେ ଏହା ବ୍ୟବହାର କରାଯାଇପାରେ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ମୁଣ୍ଡବିନ୍ଧା, ତରଳ ଝାଡ଼ା, ଏବଂ ଇଞ୍ଜେକସନ ଦିଆଯାଇଥିବା ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଫିଓକ୍ରୋମୋସାଇଟୋମା ଥିବା ଲୋକଙ୍କଠାରେ ଏହା ଦ୍ୱାରା ରକ୍ତଚାପ ବୃଦ୍ଧି ହୋଇପାରେ ଏବଂ ଇନସୁଲିନୋମା ଥିବା ଲୋକଙ୍କଠାରେ କମ୍ ରକ୍ତ ଶର୍କରାର ଅବସ୍ଥା ଆହୁରି ଖରାପ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ଗ୍ଲୁକାଗନ ଅଭିଗ୍ରାହକର ପ୍ରତିରୋଧକ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡସିଗ୍ଲୁକାଗନ୍ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ହୋଇନଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ଏକ ମାତ୍ରା ପିଛା ମୂଲ୍ୟ ପ୍ରାୟ ୩୨୦ ଡଲାର ଥିଲା । ଏହା ତୁଳନାରେ ଗ୍ଲୁକାଗନ ମୂଲ୍ୟ ପ୍ରାୟ ୯୦ ଡଲାର ଥିଲା ।
ଗୋବର୍ଦ୍ଧନ ବଡ଼ମାଲ ଗାଁ ଓଡ଼ିଶାର ସମ୍ବଲପୁର ଜିଲ୍ଲାର ଜୁଜୁମୁରା ବ୍ଲକ ଅନ୍ତର୍ଗତ ଜୁଜୁମୁରା ଥାନା ଅଧୀନରେ ଥିବା ଏକ ଗାଆଁ । ଏହା ଏକ ରାଜସ୍ୱ ଗ୍ରାମ । ଗମନାଗମନ ଏହା ହାତୀବାଡି ନିକଟରେ ଅବସ୍ଥିତ । ଏହା ସମ୍ବଲପୁରଠାରୁ ୨୬ କି.ମି. ଦୂରରେ ଅବସ୍ଥିତ । ଶିକ୍ଷା ସ୍କୁଲ ଏହି ଗ୍ରାମରେ ଏକ ଉଚ୍ଚ ପ୍ରାଥମିକ ବିଦ୍ୟାଳୟ ରହିଛି । ବିଦ୍ୟାଳୟରେ ଶିକ୍ଷା ଦାନର ସମସ୍ତ ସୁବିଧା ରହିଛି  ଅନ୍ୟାନ୍ୟ ଏହି ଗ୍ରାମରେ ଆଠଟି ପୋଖରୀ ସହ ଗ୍ରାମ ନିକଟରେ ବାଉଁଶ ଡୁଙ୍ଗୁରୀ ଓ ବ୍ରାହ୍ମଣୀ ଡୁଙ୍ଗୁରୀ ନାମର୍ରେ ଦୁଇଟି ପାହାଡ଼ ରହିଛି । ପର୍ଯ୍ୟଟନ ଏହି ଗାଆଁଠାରୁ ଅଳ୍ପ ଦୂରରେ କଳ୍ପେଶ୍ୱର ମନ୍ଦିର, ଜଗନ୍ନାଥ ମନ୍ଦିର ଓ ଭୀମଗୁଡ଼ି ଅଛି । ଏଠାରେ ପ୍ରତିବର୍ଷ ଶିବରାତ୍ରି ମେଳା ଅନୁଷ୍ଠିତ ହୋଇଥାଏ ।
ରବିନ୍ଦ୍ର କୁମାର ମଲ୍ଲିକ  (ଜନ୍ମ: ୨୮ ଫେବୃଆରୀ ୧୯୫୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବିନ୍ଦ୍ର କୁମାର ମଲ୍ଲିକ ୧୯୫୩ ମସିହାର ଫେବୃଆରୀ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୁର୍ଯ୍ୟୋଧନ ମଲ୍ଲିକ ଓ ପତ୍ନୀଙ୍କ ନାମ ରେଣୁବାଳା ମଲ୍ଲିକ । ରାଜନୈତିକ ଜୀବନ ରବିନ୍ଦ୍ର କୁମାର ମଲ୍ଲିକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ବାଲିକୁଦା-ଏରସମା  (କ୍ରମିକ ସଂଖ୍ୟା: ୧୦୩) ଜଗତସିଂହପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାଲିକୁଦା ବ୍ଳକ ଓ ଏରସମା ବ୍ଳକ । ଗତ ୨୦୨୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସାରଦା ପ୍ରସନ୍ନ ଜେନା, ଭାରତୀୟ ଜନତା ପାର୍ଟି ପ୍ରାର୍ଥୀ ସତ୍ୟ ସାରଥୀ ମହାନ୍ତିଙ୍କ ଠାରୁ ୨୫,୯୫୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଘୁନନ୍ଦନ ଦାସ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଡା. ଲଲାଟେନ୍ଦୁ ମହାପାତ୍ରଙ୍କଠାରୁ ୫୪,୫୮୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଶାନ୍ତ କୁମାର ମୁଦୁଲି ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଲଲାଟେନ୍ଦୁ ମହାପାତ୍ରଙ୍କଠାରୁ ୨୯,୩୫୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଶାନ୍ତ କୁମାର ମୁଦୁଲି, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଉମେଶ ଚନ୍ଦ୍ର ସ୍ୱାଇଁଙ୍କଠାରୁ ୩୧,୩୮୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ପୁନର୍ଗଠିତ ଏହି ନିର୍ବାଚନ ମଣ୍ଡଳୀରେ ୨୦୦୯ରେ ପ୍ରଥମେ ନିର୍ବାଚନ ଅନୁଷ୍ଠିତ ହୋଇଥିଲା। ୨୦୨୪: ସାରଦା ପ୍ରସନ୍ନ ଜେନା  (ବିଜଦ) ୨୦୧୯: ରଘୁନନ୍ଦନ ଦାସ  (ବିଜଦ) ୨୦୧୪: ପ୍ରଶାନ୍ତ କୁମାର ମୁଦୁଲି  (ବିଜଦ) ୨୦୦୯:  (୧୦୩): ପ୍ରଶାନ୍ତ କୁମାର ମୁଦୁଲି  (ବିଜଦ) ବାଲିକୁଦା, ଏରସମା ୨୦୦୯ ନିର୍ବାଚନ ପୂର୍ବରୁ ବାଲିକୁଦା ଓ ଏରସମା ନାମରେ ଦୁଇଟି ପୃଥକ ନିର୍ବାଚନ ମଣ୍ଡଳୀ ଥିଲା  ।
ପଦାନିଲମ୍ ପାରବ୍ରହ୍ମା ମନ୍ଦିର                    ଭାରତୀୟ ରାଜ୍ୟ କେରଳର ଅଲପୁଝା ଜିଲ୍ଲାର ପଦାନିଲମ୍ଠାରେ ଅବସ୍ଥିତ ଏକ ମନ୍ଦିର । ଏହା ପୂର୍ବତନ ରାଜକୀୟ ରାଜ୍ୟ ତ୍ରଭଙ୍କୋରର ଏକ ମୁଖ୍ୟ ମନ୍ଦିର ଥିଲା । କୟାକୂଳମ୍ ଓ ପାଣ୍ଡାଲମଠାରୁ ଏହାର ଦୂରତା ଯଥାକ୍ରମେ 17 ଓ 7 କିଲୋମିଟର । ସ୍ଥାନୀୟ ଭାଷାରେ ଓମକାରମ୍ କୁହା ଯାଉଥିବା ପାରବ୍ରହ୍ମାଙ୍କ ଉପାସନା ପାଇଁ ଏହା ନିର୍ମିତ ହେଇଥିଲା । ଇତିହାସ ପଦାନିଲମ୍ ମନ୍ଦିରକୁ ସ୍ୱୟଂଭୂ କୁହାଯାଇଥାଏ । ଏହାର ପ୍ରକୃତ ନିର୍ମାତା ଓ ନିର୍ମାଣ କାଳ ବିଷୟରେ ଜଣାପଡି ନାହି । ପଦାନିଲମ୍ ଶିବରାତ୍ରି ଶିବରାତ୍ରି ଏଠାରେ ମୁଖ୍ୟ ପାଳିତ ପର୍ବ । ଏହି ସମୟରେ ବିଶାଳ କାୟ ଶଣ୍ଢ ଯୁଗଳଙ୍କୁ ରଥ ପରି ମନ୍ଦିରକୁ ଟାଣି ନିଆଯାଇଥାଏ । ଏହାକୁ କେତ୍ତୁକେଲା କୁହାଯାଇଥାଏ । ମନ୍ଦିର ସହ ସଂଯୁକ୍ତ ଥିବା 15ଟି ଟେରିତରୀ ଅଞ୍ଚଳରୁ ଏପରି ଶଣ୍ଢ ଯୁଗଳଙ୍କ ଅଣାଯାଇଥାଏ । ଏଠି ମଧ୍ୟରୁ କେତେକ 40 ଫୁଟରୁ ମଧ୍ୟ ଅଧିକ ଉତ୍ଚ ଥାନ୍ତି । ଏହା କେରଳ ଏକ ସର୍ବପ୍ରସିଦ୍ଧ ଯାତ୍ରା । ଏହି ବୃହତ ମୂର୍ତି ସବୁ ନିର୍ମାଣ ପାଇ ବହୁ ବ୍ୟକ୍ତି ସମୋରୁକ୍ତ ଥାନ୍ତି । କେରଳ ସରକାର ଏହି ଗ୍ରାମକୁ ପର୍ଯ୍ୟଟନ ଗ୍ରାମ ଭାବରେ ଗ୍ରହଣ କରିବାକୁ ପ୍ରସ୍ତାବ ଦିଆ ଯାଇଛି । ଦେଶ ଓ ବିଦେଶରୁ ଏଠାକୁ ବହୁ ଯାତ୍ରୀ ଏହି ପର୍ବ ଦେଖିବାକୁ ଆସନ୍ତି । ଏହି ଅପୂର୍ବ ଦୃଶ୍ୟ ସନ୍ଧ୍ୟା ସମୟରେ ଦେଖିବାକୁ ମିଳିଥାଏ । ଏହା ଅର୍ଦ୍ଧ ରାତ୍ର ଯାଏ ଚାଲିଥାଏ । ମନ୍ଦିର ବୈଶିଷ୍ଟ ଏହି ମନ୍ଦିରରେ ପ୍ରାଚୀର ନଥାଏ । ପୂଜକମାନେ ସମସ୍ତେ ବ୍ରାହ୍ମଣ ନ ଥାନ୍ତି  ( ଜାତି ଭେଦ ଏଠାରେ ନାହି) ମନ୍ଦିର ଖୋଲା କି ବନ୍ଧ ହୁଏ ନାହି  । ଅଣ ହିନ୍ଦୁମାନଙ୍କୁ ମଦିର ପ୍ରବେଶ ଦିଆଯାଇଥାଏ । ଭକ୍ତ ମାନଙ୍କୁ ଭସ୍ମ ଦିଆ ଯାଏ ମନ୍ଦିରରେ ନିର୍ଦ୍ଧିଷ୍ଟ ପ୍ରତିମା ନାହି । ମନ୍ଦିର ପରିସରରେ ଭକ୍ତ ଗଣ ରହିବାର ବ୍ୟବସ୍ଥା ରହିଛି । ଏଥିପାଇଁ ମନ୍ଦିର ନିକଟରେ କୁଟୀର ସବୁ ନିର୍ମିତ ହୋଇଛି । ସାବରିମାଳା ପାଇଁ ଆସିଥିବା ଭକ୍ତ ଗଣଙ୍କୁ ମନ୍ଦିର ତରଫରୁ ଖାଦ୍ଯ ଓ କଫି ଦିଆଯାଇଥାଏ । ମନ୍ଦିରର 15ଟି କାରାକାଳ  ( ଆଞ୍ଚଳିକ ) ମନ୍ଦିରର 15ଟି କାରାକାଳ ଏହିପରି ଗ୍ୟାଲେରି ଅନ୍ୟ ଯାତ୍ରା ମୁଖ୍ୟ . ଯାତାୟତ ମନ୍ଦିର ଯିବା ପାଇଁ ଯଥେଷ୍ଟ ବସ ସୁବିଧା ରହିଛି  । କୟାମକୁଲମଠାରୁ ଏଠାକୁ ଯାଇ ହୁଏ ।
ଚିକେନ ଟିକ୍କା ଭାରତୀୟ ଉପମହାଦେଶରୁ ଆରମ୍ଭ ହୋଇଥିବା ଏକ ଜଣାଶୁଣା ଆମିଷ ଖାଦ୍ୟ । ଏହା ଭାରତରେ  (ବିଶେଷ କରି ପଞ୍ଜାବରେ) ଏବଂ ପାକିସ୍ତାନରେ ପ୍ରସିଦ୍ଧ  ।ଏହାକୁ ତନ୍ଦୁରରେ ତିଆରି କରାଯାଏ । ଏହାକୁ ପ୍ରସ୍ତୁତ କରିବା ପାଇଁ କୁକୁଡ଼ା ମାଂସକୁ ଛୋଟ ଛୋଟ ଟୁକୁଡ଼ା କରି ତାକୁ ଦ‌ହି ଏବଂ ବିଭିନ୍ନ ମସଲା ଏବଂ ଲୁଣ ମିଶାଇ ଏକ ମିଶ୍ରଣ ପ୍ରସ୍ତୁତ କରାଯାଇ ସେହି ମିଶ୍ରଣକୁ ଗରମ କୋଇଲାରେ ପୂର୍ଣ୍ଣ ତନ୍ଦୁରରେ ସେକା ଯାଇଥାଏ । ଏହାକୁ ପିଆଜ, ସାଲାଡ୍, ଏବଂ ଚଟଣୀ ସ‌ହିତ ପରଷାଯାଏ ।
ଚନ୍ଦ୍ରାବତୀ  (ଜନ୍ମ ୧୯୨୮ ) ଜଣେ ଭାରତୀୟ ମହିଳା ରାଜନୀତିଜ୍ଞ  । ସେ ୧୯୯୦ ଫେବୃଆରୀ ୧୯ ତାରିଖରୁ ୧୯୯୦ ଡିସେମ୍ବର ୧୮ ତାରିଖ ଯାଏ ପଣ୍ଡିଚେରି ( ବର୍ତ୍ତମାନ ପୁଡୁଚେରି ) ର ଲେଫ୍ଟନାଣ୍ଟ ଗଭର୍ଣ୍ଣର ଥିଲେ  । . ଏହା ପୂର୍ବରୁ ସେ ୧୯୬୪ରୁ ୧୯୬୬ ଓ ୧୯୭୨ରୁ ୯୭୪ ମସିହାରେ ହରିୟାଣା ସରକାରରେ ମନ୍ତ୍ରୀ ରହିଥିଲେ । ୧୯୭୭ ମସିହାରେ ସେ ଭିବାନୀ ଆସନରୁ ଜନତା ଦଳରୁ ଲୋକ ସଭାକୁ ନିର୍ବାଚିତ ହେଇଥିଲେ । ପ୍ରାରମ୍ଭିକ ଜୀବନୀ ତାଙ୍କର ଜନ୍ମ ହରିୟାଣା ରାଜ୍ୟର ଭିବାନୀ ଜିଲ୍ଲାର ଦାଲାବାସ ଗ୍ରାମରେ ହେଇଥିଲା । ତାଙ୍କ ପିତା ଭାରତୀୟ ସେନାରେ ସେବାରତ ଥିଲେ । ରାଜନୈତିକ ଜୀବନୀ ସେ ହରିୟାଣା ରାଜ୍ୟର ମନ୍ତ୍ରୀ ଭାବରେ ଭିନ୍ନ ସମୟରେ ରହିବା ସହ ବିରୋଧୀ ଦଳର ନେତ୍ରୀ ଭାବରେ ମଧ୍ୟ ରହିଥିଲେ । ପରେ ସେ କଂଗ୍ରେସ ଦଳରେ ଯୋଗ ଦେଇଥିଲେ ।
ଘୁଣ  (ଇଂରାଜୀ ଭାଷାରେ ) ଏକ ପ୍ରକାର ସନ୍ଧିପାଦ   ଯାହା ଆରାକନିଡ   ଶ୍ରେଣୀ ଓ ଆକାରି  ‌   ଉପଶ୍ରେଣୀ ଅନ୍ତର୍ଭୁକ୍ତ ହୋଇଥାଏ ଓ ଓଡ଼ିଆରେ କାଷ୍ଠକୀଟ ନାମରେ ପରିଚିତ ଥାଏ । ଏହା ସ‌ହିତ ଟିଙ୍କ ଓ ବିଛାମାନଙ୍କର ସାମଞ୍ଜସ୍ୟ ଅଛି । ଭୁଣର ବୁଢ଼ିଆଣୀ ଓ ବିଛା   ସ‌ହିତ ଦୂର ସମ୍ପର୍କ ଅଛି । ଏହାର ଶରୀରର ଦୁଇଟି ଭାଗ ଅଛି, ସେଫାଲୋଥୋରାକ୍ସ   ବା ପ୍ରୋସୋମା  (ଏମାନଙ୍କର ଅଲଗା ମୁଣ୍ଡ ନଥାଏ) ଓ ଓପିସ୍ଥୋସୋମା    । ଟିଙ୍କ ଓ ଘୁଣ ଦୁଇଟିକୁ ଏକ ଅଲଗା ବୈଜ୍ଞାନିକ ବିଭାଗରେ ରଖାଯାଇଛି ଯାହାକୁ ଆକାରୋଲୋଜି   କୁହାଯାଏ । ଅଧିକାଂଶ ଘୁଣଙ୍କର ଆକାର ଛୋଟ, ପ୍ରାୟ ୧ ମି:ମି: ଲମ୍ବରୁ କମ୍ ଓ ସାଧାରଣ ଅବିଭକ୍ତ ଶରୀର ଗଠନ ଥାଏ । କ୍ଷୁଦ୍ର ଆକାର ଯୋଗୁ ସ‌ହଜରେ ଦେଖିହୁଏ ନାହିଁ । ଅନେକ ପ୍ରଜାତି ମାଟି ଭିତରେ ଗଳନ   କରନ୍ତି, କେତେକ ଗଛରେ, ପାଣି ଭିତରେ ରହନ୍ତି । ଅନ୍ୟ କେତେକ ମହୁମାଛି ଓ କାଛୁ ପରଜୀବୀମାନଙ୍କର   ପରଜୀବୀ ଭାବରେ ରହନ୍ତି । ଅନ୍ୟ କେତେକ ମାନବ ପ୍ରତି ବିପଦଶୂନ୍ୟ ଥିଲାବେଳେ କେତେକ ରୋଗ ବିସ୍ତାର କରନ୍ତି । ଶରୀର ଗଠନ ବାହ୍ୟ ଘୁଣର ଦୈର୍ଘ୍ୟ ୨୫୦-୭୫୦ କିନ୍ତୁ ଏହାଠାରୁ କେତେକ ବଡ଼ ଆକାର ବିଶିଷ୍ଟ ଅଛନ୍ତି କିନ୍ତୁ ୧୦୦ ରୁ ଅଧିକ ନୁହେଁ । ଏହାର ଦେହର ପ୍ଲାନ ଠିକ ଟିଙ୍କ ଭଳି ଯାହାର ଏକ ସେଫାଲୋଥୋରାକ୍ସ   ବା ପ୍ରୋସୋମା  (ଏମାନଙ୍କର ଅଲଗା ମୁଣ୍ଡ ନଥାଏ) ଓ ଏକ ଓପିସ୍ଥୋସୋମା   ବା ଉଦର ଥାଏ  । ପ୍ରୋସୋମା ଓ ଓପିସ୍ଥୋସୋମା ଜୋଡ଼ି ହୋଇଥାଏ । ଅବୟବ ଦେଖି ସେମାନଙ୍କର ଦେହା ବିଭକ୍ତି ଅନୁମାନ କରାଯାଇପାରେ । ଗ୍ରୀଷ୍ମମଣ୍ଡଳୀୟ ସ୍ପେସି ଆର୍କେଗୋଜେଟେସ ଲଙ୍ଗିସେଟସ ସବୁଠାରୁ ଶବଳ: ନିଜ ଓଜନର ୧୧୮୨ ଗୁଣ ଓଜନ ଉଠେଇ ପାରେ ଯାହା ସେହି ଆକାରର ଜୀବ ଉଠଉଥିବା ପରିମାଣର ପ୍ରାୟ ୫ ଗୁଣ ଅଧିକ । ଦେହର ସମ୍ମୁଖରେ ଥିବା ଅଂଶକୁ ଗ୍ନଥୋସୋମା ବା କ୍ୟାପିଟୁଲମ କୁହାଯାଏ । କ୍ୟାପିଟୁଲମ କ‌ହିଲେ ସାଧାରଣତଃ ମୁଣ୍ଡକୁ ବୁଝେଇଲେ ମଧ୍ୟ ଏହାର ମୁଣ୍ଡ ନାହିଁ, କି ଆଖି ବା ମସ୍ଥିଷ୍କ୍କ ନାହିଁ, କେବଳ ଏକ ଖାଇବା ପାଟି ଓ ପେଡିପଲ୍ପ   ଅଛି । ଏହାର ଉପରି ଭାଗ ଦେହର ଏକ ବିସ୍ତାର ହୋଇ ଅଛି ଯାହାକୁ କାରାପେସ ‌ କ‌ହନ୍ତି ଓ ଏହା କ୍ୟୁଟିକ୍ଲଦ୍ୱାରା   ଦେହ ସ‌ହିତ ସଂଯୁକ୍ତ ଅଛି । ପ୍ରଜାତି ଅନୁସାରେ ପାଟିର ରୁପାନ୍ତର ହୁଏ । ପାଟି ପଛକୁ ଗଳା ଥାଏ । ଏହି କୀଟମାନଙ୍କର ଚାରି ଯୋଡ଼ା ଗୋଡ଼ ଥାଏ ଓ ପ୍ରତ୍ୟେକ ଗୋଡ଼ରେ ଛଅଟି ସେଗମେଣ୍ଟ ଥାଏ ଯାହା ପ‌ହଁରିବା ବା ଅନ୍ୟାନ୍ୟ କାମ ନିମନ୍ତେ ରୁପାନ୍ତରିତ ହୋଇପାରେ । ପୃଷ୍ଠ ଭାଗ ଟର୍ଗମ ଯୋଗୁ ଓ ଭେଣ୍ଟ୍ରାଲ ଭାଗ ସ୍କ୍ଲେରାଇଟ ଯୋଗୁ ଶକ୍ତ ହୋଇଥେ । ବେଳେ ବେଳେ ଆଲମ୍ଭ ଗାର ପଡ଼ିଥାଏ । ଚତୁର୍ଥ ଯୋଡ଼ି ମଧ୍ୟ ଭାଗର ତଳ ପାଖରେ ଯୌନ ଛିଦ୍ର   ଥାଏ ।
ସବିର୍ ଭାଟିଆ  (ଜନ୍ମ: ୩୦ଡିସେମ୍ବର ୧୯୬୮)ଅନ୍ତର୍ଜାତୀୟ ସ୍ତରରେ ଜଣେ ପ୍ରତିଷ୍ଠିତ ଭାରତୀୟ ଉଦ୍ୟୋକ୍ତା, ସେ ୱେବମେଲ୍ କମ୍ପାନୀ . ର ସ୍ଥାପନା କରିଛନ୍ତି  । ସେ ୩୦ ଡିସେମ୍ବର ୧୯୬୮ରେ ପଞ୍ଜାବର ଚଣ୍ଡୀଗଡ଼ ସହରରେ ଜନ୍ମଗ୍ରହଣ କରିଥିଲେ । ନିଜର ସ୍ନାତକ ସ୍ତରର ଶିକ୍ଷା ସମାପ୍ତ କରିବା ପରେ ସେ ଆପଲ କମ୍ପାନୀରେ ଜଣେ ହାର୍ଡୱେର ଇଂଜିନିୟର ଭାବରେ ଯୋଗ ଦେଇଥିଲେ । ପରବର୍ତ୍ତୀ ସମୟରେ କିଛି ବର୍ଷ ପାଇଁ ସେ ଫାୟାର ପାୱାର ସିଷ୍ଟମ୍ସ ନାମକ କମ୍ପାନୀରେ ଯୋଗ ଦେଇଥିଲେ । ପେଶା ବ୍ୟକ୍ତିଗତ ଜୀବନ ଭାଟିଆ ସିନ୍ଧି ସମ୍ପ୍ରଦାୟ ଅନ୍ତର୍ଗତ ବ୍ୟକ୍ତି ଅଟନ୍ତି । ଆଧାର ଆହୁରି ପଢ଼ନ୍ତୁ , " : $300,000 $400 . ,?
୧୯୮୦   ଗ୍ରେଗୋରି ପାଞ୍ଜି ଅନୁସାରେ ମଙ୍ଗଳବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1980 ବର୍ଷ, 2 ଶହସ୍ରାବ୍ଦର 980 ବର୍ଷ, 20 ଶତାବ୍ଦୀର 80 ବର୍ଷ, ଏବଂ ୧୯୮୦ ଦଶକର 1 ବର୍ଷ ଥିଲା ।
ଯାଜପୁର ନଦୀରେ ଭରା ଓଡ଼ିଶାର ଏକ ସହର । ଏହାର ଉତ୍ତର ଦିଗରେ ଭଦ୍ରକ ଜିଲ୍ଲା ଅଛି । ଯାଜପୁରଠାରେ ଥିବା ବିରଜା ମନ୍ଦିର ଓଡ଼ିଶାର ସର୍ବତ୍ର ପରିଚିତ, ଯାଜପୁରକୁ ସେଇଥିପାଇଁ ବିରଜା କ୍ଷେତ୍ର ବୋଲି କୁହାଯାଏ । କେଶରୀ ରାଜାଙ୍କ ଶାସନ କାଳରେ ଏହା ଓଡ଼ିଶାର ରାଜଧାନୀ ଥିଲା, କାଳକ୍ରମେ କଟକକୁ ଉଠିଗଲା ଓଡ଼ିଶାର ରାଜଧାନୀ ।  "ଯାଜପୁର"  ଶବ୍ଦର ବ୍ୟୁତ୍ପତ୍ତି ହୋଇଛି ସଂସ୍କୃତ ଶବ୍ଦ  "ୟାଜ୍"  ଅର୍ଥାତ୍ ୟଜ୍ଞ କରିବା ରୁ, ବା ଏହା ଯାଗୟଜ୍ଞ କରିବାକୁ ବୁଝାଏ । ଏଠାରେ ଯଯାତି କେଶରୀ ଦଶଟି ଅଶ୍ୱମେଧ ଯଜ୍ଞ କରାଇଥିଲେ ଏବଂ କାନ୍ୟକୁବ୍ଜରୁ ୧୦,୦୦୦ ବ୍ରାହ୍ମଣ ଅଣାଇଥିଲେ ତଥା ଓଡ଼ିଶାରେ ସେମାନଙ୍କୁ ଜାଗା ଜମି ଦେଇ ଶାସନ ଦାନ କରିଥିଲେ । ତେଣୁ ଏହି ସ୍ଥାନକୁ ଯାଜପୁର, ଯାଜନଗର, ୟଜ୍ଞପୁର ମଧ୍ୟ କୁହାଯାଏ । ଇତିହାସ ଓଡ଼ିଶାରେ ଯାଜପୁର ସହରଟି ବହୁ ପୁରାକାଳରୁ ବିରଜା ଠାକୁରାଣୀଙ୍କ ନାମାନୁସାରେ ବିରଜାକ୍ଷେତ୍ର ନାମରେ ପ୍ରସିଦ୍ଧି ଲାଭ କରିଛି। ଏହି ସହରଟି ପବିତ୍ର ବୈତରଣୀ ନଦୀ କୂଳରେ ଅବସ୍ଥିତ । ବିରଜା ଯାଜପୁରର ପ୍ରସିଦ୍ଧ ଶକ୍ତିପୀଠ ତଥା ଅଧିଷ୍ଠାତ୍ରୀ ଦେବୀ। ଏଠରେ ବହୁ ପୁର୍ବରୁ ଭୌମବଂଶୀୟ ରାଜାମାନେ ରାଜୁତି କରୂଥିଲେ । ଦଶମ ଶତାବ୍ଦୀରେ ଭୌମରାଜତ୍ୱପରେ କେଶରୀ ବଂଶର ରାଜା ଯଯାତୀ କେଶରୀ ଏଠରେ ରାଜଧାନୀ ସ୍ଥାପନକରି କିଛି ବର୍ଷ ରାଜତ୍ୱ କଲେ ସେହି କେଶରୀ ବଂଶର ରାଜା ଯଯାତୀ କେଶରୀ ଯାଜପୁରରେ ଅନେକ ଦେବଦେବୀ ମନ୍ଦିର ନିର୍ମାଣ କରିଥିଲେ । ସେହି ସମୟରେ ଅନେକ କିର୍ତ୍ତୀ ଏଠରେ ଅଦ୍ୟାବଧି ଦେଖିବାକୁ ମିଳିଥାଏ। ରାଜା ଯଯାତି କେଶରୀଙ୍କ ରାଜତ୍ୱ ସମୟରେ ଯାଜପୁର ସହର ନିକଟରେ ଥିବା ପବିତ୍ର ବୈତରଣୀ ନଦୀ କୂଳରେ ସେ ଦଶାଶ୍ୱମେଧ ଯଞ୍ଜ କରାଇଥିଲେ। । କେଶରୀ ରାଜାଙ୍କ ଶାସନ କାଳରେ ଏହା ଓଡ଼ିଶାର ରାଜଧାନୀ ଥିଲା, କାଳକ୍ରମେ କଟକକୁ ଉଠିଗଲା ଓଡ଼ିଶାର ରାଜଧାନୀ ।  "ଯାଜପୁର"  ଶବ୍ଦର ବ୍ୟୁତ୍ପତ୍ତି ହୋଇଛି ସଂସ୍କୃତ ଶବ୍ଦ  "ୟାଜ୍"  ଅର୍ଥାତ ୟଜ୍ଞ କରିବାରୁ, ବା ଏହା ଯାଗୟଜ୍ଞ କରିବାକୁ ବୁଝାଏ । ଏଠାରେ ଯଯାତି କେଶରୀ ଦଶଟି ଅଶ୍ୱମେଧ ଯାଗ କରାଇଥିଲେ ଏବଂ କାନ୍ୟକୁବ୍ଜରୁ ୧୦,୦୦୦ ବ୍ରାହ୍ମଣ ଅଣାଇଥିଲେ ତଥା ଓଡ଼ିଶାରେ ସେମାନଙ୍କୁ ଜାଗା ଜମି ଦେଇ ଶାସନ ଦାନ କରିଥିଲେ । ତେଣୁ ଏହି ସ୍ଥାନକୁ ଯାଜପୁର, ଯାଜନଗର, ୟଜ୍ଞପୁର ମଧ୍ୟ କୁହାଯାଏ । ତେଣୁ ସେହି ଦିନଠାରୁ ସେହି ଯଞ୍ଜସ୍ଥାନ ଦଶାଶ୍ୱମେଧ ଘାଟ ନାମରେ ପରିଚିତ ଯଯାତୀ କେଶରୀ ରାଜତ୍ୱ ସମୟରେ ଯାଜପୁରକୁ ଯଯାତିନଗର ବୋଲି ଆଖ୍ୟା ଦିଆଯାଇଥିଲା । ଯାଜପୁର ଅଞ୍ଚଳରେ ଅନେକ ବୌଦ୍ଧକିର୍ତ୍ତୀ ଓ ବୌଦ୍ଧ ପୀଠ ରହିଛି । ସେ ସବୁ ମଧ୍ୟରେ ରତ୍ନଗିରି ଓ ଉଦୟଗିରି ପ୍ରଧାନ। ଏସବୁ ସ୍ଥାନରେ ବୌଦ୍ଧପୀଠ ଓ ବୌଦ୍ଧ ବିହାରମାନ ଥିଲା। ଆମ ଓଡ଼ିଶାରେ ଇଂରେଜ ଶାସନ ସମୟରେ ୧୮୫୯ ମସିହାରେ ଯାଜପୁରକୁ କଟକ ଜିଲ୍ଲାର ଗୋଟିଏ ସବ୍ଡିଭିଜନ କରାଯାଇଥିଲା ।
ଡେସମୋପ୍ରେସିନ  (ଇଂରାଜୀରେ , ବିକ୍ରୟ ନାମ ) ଏକ ଔଷଧ ଯାହା ଡାଏବେଟିସ ଇନସିପିଡସ  , ରାତ୍ରୀକାଳୀନ ବିଛଣା ପରିସ୍ରା  , ହେମୋଫିଲିଆ ଏ  , ଭନ ଉଇଲବ୍ରାଣ୍ଡ ଡିଜିଜ  , ଓ ଯୁରିମିଆ   ଇତ୍ୟାଦି ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ  । ସାମାନ୍ୟ ଓ ମଧ୍ୟମ ଧରଣର ହେମୋଫିଲିଆ ଏ ଓ ଭନ ଉଇଲବ୍ରାଣ୍ଡ ଡିଜିଜ ରୋଗରେ ଏହି ଔଷଧ ଦିଆଯାଏ । ଏହା ନାକ ଭିତରେ, ଶିରାଭ୍ୟନ୍ତର ଇଞ୍ଜେକସନ ଆକାରରେ, ପାଟିରେ ଓ ଜିଭ ତଳେ ଦିଆଯାଏ । ସାଧାରଣ ପ୍ରତିକ୍ରିୟାରେ ମୁଣ୍ଡବଥା, ତରଳ ଝାଡ଼ା, ଅଳ୍ପ ସୋଡ଼ିଅମ ରକ୍ତ‌ତା ଇତ୍ୟାଦି ଲକ୍ଷଣ ଦେଖାଯାଏ । ରକ୍ତରେ ଅଳ୍ପ ସୋଡ଼ିଅମ ଥିବା ଯୋଗୁ ବାତ   ମାରିପାରେ । ବୃକ୍‌କ ସମସ୍ୟା ବା ସ୍ୱଳ୍ପ ରକ୍ତ ସୋଡ଼ିଅମ ଥିଲେ ଏହି ଔଷଧ ଦିଆଯାଏନାହିଁ । ଗର୍ଭାବସ୍ଥାରେ ଏହା ନିରାପଦ ଜଣାଯାଏ । ଏହା ଭାସୋପ୍ରେସିନ   ହରମୋନର   ଏକ କୃତ୍ରିମ   ପ୍ରସ୍ତୁତି ଯାହା ମୂତ୍ର ତିଆରି କମେଇଦିଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୭୮ରେ ଡାକ୍ତରୀ ବ୍ୟବ‌ହାର ନିମନ୍ତେ ଡେସମୋପ୍ରେସିନ ସ୍ୱୀକୃତିପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଗୋଟିଏ ମାସର ଖର୍ଚ୍ଚ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।
ସାଇଲାନା ରାଜ୍ୟ ବ୍ରିଟିଶ ରାଜୁତି ସମୟରେ ଭାରତର ଏକ ରାଜକୀୟ ରାଜ୍ୟ ଥିଲା । ଏହାର ଆୟତନ 769 ବର୍ଗ କିଲୋମିଟର ଥିବା ବେଳେ ଏହା ଏକଦା ମାଲବା ଏଜେନ୍ସି ଅଧୀନରେ ଥିଲା । ଏହାର ଅଞ୍ଚଳ ସବୁ ରତଲାମ ରାଜ୍ୟର ଅଞ୍ଚଳ ସହ ମିଶି ଯାଏ । ଇତିହାସ ରତଲାମ ରାଜ୍ୟର ରାଜା ରତନ ସିଂହଙ୍କ ପ୍ରପୌତ୍ର ଜୟ ସିଂହ ଏହି ରାଜ୍ୟ ରତଲାମ ରାଜ୍ୟର ଅଞ୍ଚଳ ନେଇ 1736 ମସିହାରେ ସ୍ଥାପନ କରିଥିଲେ । ଜୟା ସିଂହଙ୍କ ପିତାଙ୍କୁ ତାଙ୍କ କକା ହତ୍ୟା କରିଥିଲେ । ଜୟ ସିଂହ ତାଙ୍କ ପିତାଙ୍କ ହତ୍ୟାର ପ୍ରତିଶୋଧ ନେବାକୁ ତାଙ୍କ କାକାଙ୍କୁ ସଗୋଡେ ନାମକ ଅଞ୍ଚଳରେ ଯୁଦ୍ଧ କରି ହତ୍ୟା କରିଥିଲେ । ତାହା ପରେ ସେ ତାଙ୍କ ଭ୍ରାତାଙ୍କ ସହ ରାଜ୍ୟକୁ ଦୁଇ ଭାଗ କରି ଶାସନ କରୁଥିଲେ । ଜୟା ସିଂହଙ୍କ ରାଜଧାନୀ ପ୍ରଥମେ ରାଓଟି ଥିବା ବେଳେ ପରେ ସେ ସାଇଲାନା ସହର ସ୍ଥାପନ କରି ଏହାକୁ 1736 ମସିହାରେ ରାଜଧାନୀ କାଲେ । ଜୟା ସିଂହ ତାଙ୍କର ଜୀବନ କାଳରେ 22ଟି ଯୁଦ୍ଧ କରିଥିଲେ । ସେ ସାଇଲାନାକୁ ଏକ ମୁକ୍ତ ରାଜ୍ୟ କରିଥିଲେ । କିନ୍ତୁ 1819 ମସିହାରେ ସାଇଲାନା ବ୍ରିଟିଶ ଅଧୀନ ରାଜ୍ୟ ହେଇଗଲା । ଏହା 1948 ମସିହାରେ ଭାରତୀୟ ରାଜ୍ୟ ସମୂହ ସହ ମିଶ୍ରଣ ହେଲା । . ଶାସକ ସାଇଲାନାର ଶାସକମାନେ ରାଠୋର ରାଜପୁତ ଥିଲେ ।
ସାମୂହିକ ଭାବେ କିଛି ବ୍ୟକ୍ତିବିଶେଷ ଅଥବା ଅନୁଷ୍ଠାନ ଏକ ମହତ କାର୍ଯ୍ୟ ସମ୍ପାଦନ ଏବଂ ଏହାର ବୃହତ୍ତର ଲକ୍ଷ୍ୟ ପୂରଣ କରିବାକୁ ଏକ ପ୍ରକାର ଉଦ୍ୟମ ବଜାୟ ରଖିବାକୁ ସାମାଜିକ ଆନ୍ଦୋଳନ  (ସୋସିଆଲ ମୁଭମେଣ୍ଟ) କୁହାଯାଏ  । ଆନ୍ଦୋଳନକୁ ସଂମ୍ପୂର୍ଣ କରିବାର ପ୍ରୟାସ ଏହାର ସଦସ୍ୟମାନଙ୍କଠାରେ ଏକ ପ୍ରକାର ନିଶା ଦେଖାଯାଇଥାଏ । ଦାବିଗୁଡିକ ସମୟୋପଯୋଗୀ ହୋଇଥିଲେ ସାମାଜିକ ଆନ୍ଦୋଳନର ଫଳାଫଳ ପ୍ରାୟତଃ ବାଞ୍ଛନୀୟ ହୋଇଥାଏ । ୨୦୧୬ ସମୟରେ ଦେଖାଯାଉଥିବା ସାମାଜିକ ଆନ୍ଦୋଳନଗୁଡିକ ହେଲା ଶ୍ରମିକ ସଙ୍ଗଠନ ଆନ୍ଦୋଳନ , ଓଡ଼ିଆ ଭାଷା ସାହିତ୍ୟ ଆନ୍ଦୋଳନ, ନୟାଗଡ଼ ଚାଷୀ ଆନ୍ଦୋଳନ, ମହାନଦୀ ଜଳ ବଞ୍ଚାଅ ଆନ୍ଦୋଳନ, ଭବିଷ୍ୟତ ପାଇଁ ଖଣି ଓ ପାଣି ଆନ୍ଦୋଳନ ଓ ନାରୀ ନିର୍ଯ୍ୟାତନା ବିରୋଧୀ ଆନ୍ଦୋଳନ ।
ଚିତ୍ରାଳ  (ଉର୍ଦ୍ଦୁ: , ଇଂରାଜୀ: ) କିମ୍ବା ଛେତ୍ରାର        (ଖୋବାର: ) ଉତ୍ତର-ପଶ୍ଚିମ ପାକିସ୍ତାନର ସବୁଠାରୁ ବଡ଼ ସହର ଅଟେ  । ଏହା ହିନ୍ଦୁକୁଶ ପର୍ବତମାଳାର ସବୁଠାରୁ ଉଚ୍ଚ ପହାଡ଼ ତିରିଚ ମୀରର ଚରଣରେ କୁନର ନଦୀର ପଶ୍ଚିମ କୂଳରେସ୍ଥିତ । ଚିତ୍ରାଳ ଜିଲ୍ଲାର ସମ୍ପୂର୍ଣ୍ଣ ତିନି ଲକ୍ଷ ଲୋକଙ୍କ ଜନସଂଖ୍ୟାରେ ପାଖାପାଖି ଦୁଇ ଲକ୍ଷ ଚିତ୍ରାଳ ସହରରେ ବାସ କରିଥାନ୍ତି । ଏହି ସହର ପାଖାପାଖି ୩,୭୦୦ ଫୁଟ  (୧,୧୦୦ମିଟର) ଉଚ୍ଚରେସ୍ଥିତ  । ନାମର ଅର୍ଥ ଚିତ୍ରାଳ ଖୋବାର ଭାଷାର ଛେତ୍ରାର ଶବ୍ଦରୁ ଆସିଛି । କାରଣ ଖୋବାର ହିନ୍ଦୀ-ଅର୍ଯ୍ୟ-ଭାଷା-ପରିବାରର ଏକ ଦାର୍ଦୀ ଭାଷା ଅଟେ , ସେଥିପାଇଁ ଛେତ୍ରାରର ସଜାତୀୟ ଶବ୍ଦ ହିନ୍ଦୀରେ ମଧ୍ୟ ମିଳିଥାଏ, ଯେପରି  "କ୍ଷେତ୍ର" ,  "ଛେତ୍ର"  ଏବଂ  "ଖେତ"  ।
ହୁରାସାଗର ନଦୀ, ବାଂଲାଦେଶର ଏକ ମୁଖ୍ୟ ନଦୀ । ଏହା ପୂର୍ବରୁ ଭାରତରୁ ଯାଇଥିବା ଗଙ୍ଗା ନଦୀ ସହ ମିଳିତ ହୋଇଥିଲା । ପରେ ଗତିପଥ ପରିବର୍ତ୍ତନ କରି ଯମୁନା ସହ ମିଳିତ ହୋଇଛି । ଏହା କୋରତୋୟା ଓ ବେଙ୍ଗଲି ନଦୀ ମିଳିତ ହେଇ ସୃଷ୍ଟି ହେଉଥିବା ବରାଳ ନଦୀରୁ ଜଳ ଗ୍ରହଣ କରିଥାଏ । . କୁତ୍ରିମ ଭାବରେ ଏହି ନଦୀକୁ ଇଚ୍ଛାମତି ନଦୀ କେନାଲଦ୍ୱାରା ସହ ଯୋଡ଼ା ଯାଇଛି ।
ଯବକ୍ଷାରଜାନ ବିବନ୍ଧନ ପ୍ରକ୍ରିୟାରେ ବାୟୁମଣ୍ଡଳସ୍ଥ ଯବକ୍ଷାରଜାନ, ଆମୋନିଆ ତଥା ଅନ୍ଯାନ୍ଯ ଯୌଗିକରେ ପରିଣତ କରାଯାଇ ମାଟିରେ ମିଶାଯାଏ । ବାୟୁମଣ୍ଡଳସ୍ଥ ଯବକ୍ଷାରଜାନ ସାଧାରଣତଃ ଦ୍ୱି-ଯବକ୍ଷାରଜାନ, ଏକ ପ୍ରାୟଃ-ନିଷ୍କ୍ରିୟ ଅଣୁ ଏବଂ କେତେକ ଅଣୁଜୀବ ଛଡ଼ା ଅଧିକାଂଶ ଜୀବଙ୍କର ଚୟାପଚୟରେ ବ୍ଯବହାର ହେଉନଥିବା ଅଦରକାରୀ ପଦାର୍ଥ । ଜୈବ-ଯବକ୍ଷାରଜାନ ବିବନ୍ଧନରେ ରାଇଜୋବୀୟ ଭଳି କେତେକ ଅଣୁଜୀବ ଯବକ୍ଷାରଜାନକୁ ଆମୋନିଆରେ ପରିଣତ କରିଥାନ୍ତି ଫଳରେ ଏହା ଅନ୍ୟ ଜୀବମାନଙ୍କ ମେଟାବୋଲିଜିମରେ ବ୍ୟବହୃତ ହୋଇଥାଏ । ବିବନ୍ଧିତ ଯବକ୍ଷାରଜାନ ଜୀବନ ପାଇଁ ଅତି ଆବଶ୍ୟକ କାରଣ ଜୀବନ ପାଇଁ ଆବଶ୍ୟକୀୟ ନ୍ଯଷ୍ଟିଅମ୍ଳ, ଆମିନୋ-ଅମ୍ଳ ଆଦି ବିଭିନ୍ନ ଜୈବାଣୁ ଜୈବ-ସଂଶ୍ଳେଷଣରେ ଅଜୈବିକ ଯବକ୍ଷାରୀୟ ଯୌଗିକ ଆବଶ୍ୟକ । କୃଷି ଓ ସାର ପ୍ରସ୍ତୁତରେ ଯବକ୍ଷାରଜାନ-ଚକ୍ର ଏକ ଅଂଶ ହୋଇଥିବା ହେତୁ ଏହା ଅତି ଆବଶ୍ୟକ । ଏହା ମଧ୍ଯ ପରୋକ୍ଷରେ ସମସ୍ତ ଯବକ୍ଷାରଜାନ ଆଧାରିତ ବିସ୍ଫୋରକ, ଔଷଧ ତଥା ରଙ୍ଗ ତିଆରି ପାଇଁ ବ୍ୟବହୃତ ରାସାୟନିକ ଯୌଗିକ ପାଇଁ ଆବଶ୍ୟକ । ଯବକ୍ଷାରଜାନ ବିବନ୍ଧନ ଆଜୋଟୋବ୍ଯାକ୍ଟର୍, ଆର୍କିଆ ଭଳି ମାଟିରେ ପ୍ରାକୃତିକ ଭାବେ ଥିବା ଦ୍ୱିଆଜୋଭୋଜୀମାନଙ୍କଦ୍ୱାରା ହୋଇଥାଏ । କେତେକ ଯବକ୍ଷାରଜାନ ବିବନ୍ଧନ ବ୍ୟାକ୍ଟେରିଆର ଉଦ୍ଭିଦମାନଙ୍କ ସହ  (ବିଶେଷ କରି ଡାଲିଜାତୀୟ ଉଦ୍ଭିଦମାନଙ୍କ ସହ) ସହଜୀବୀତା ସମ୍ବନ୍ଧ ସ୍ଥାପିତ ହୋଇଥାଏ  । କିଛି ଉଇ ଓ କବକ ମଧ୍ଯରେ ମଧ୍ଯ ବିବନ୍ଧନ ହୋଇଥାଏ । ବିବନ୍ଧନ ପ୍ରାକୃତିକ ଭାବେ ବାୟୁମଣ୍ଡଳରେ ବିଜୁଳିଦ୍ୱାରା ତିଆରି ହୋଇଥାଏ । ସମସ୍ତ ଜୈବିକ-ଯବକ୍ଷାରଜାନ-ବିବନ୍ଧନ ନାଇଟ୍ରୋଜେନେଜ ଦ୍ୱାରା ସମ୍ଭବ । ଏହି ଏନଜାଇମରେ ସାଧାରଣତଃ ଲୌହ ସହ ମୋଲିବଡେନମ ଅବା ଭାନାଡିଅମକୁ ରହିଥାଏ । ବିବନ୍ଧନ ଅଜୈବ-ବିବନ୍ଧନ ବିଜୁଳିଦ୍ୱାରା ବାୟୁମଣ୍ଡଳସ୍ଥ ଯବକ୍ଷାରଜାନ ଓ ଅମ୍ଳଜାନ, ଯବକ୍ଷାରଜାନ ଅକ୍ସାଇଡରେ ପରିଣତ ହୁଏ । ଯବକ୍ଷାରଜାନ ଅକ୍ସାଇଡ୍ ଜଳ ସହ ପ୍ରତିକ୍ରିୟା କରି ନାଇଟ୍ରୋସାମ୍ଳ ବା ନାଇଟ୍ରିକାମ୍ଳ ତିଆରି କରିପାରେ, ଯାହା ମାଟିରେ ମିଶି ନାଇଟ୍ରେଟରେ ପରିଣତ ହୁଏ। ନାଇଟ୍ରେଟ ପରେ ଗଛର କାମରେ ଲାଗେ। ବାୟୁମଣ୍ଡଳସ୍ଥ ଯବକ୍ଷାରଜାନ ଅଣୁ  ( 3-), ଏହାର ପରମାଣୁ ମଧ୍ଯରେ ଥିବା ତ୍ରିବନ୍ଧ ଯୋଗୁଁ ପ୍ରାୟଃ ନିଷ୍କ୍ରିୟ ଅଟେ । ଏହି ତ୍ରିବନ୍ଧକୁ ଭାଙ୍ଗିବା ପାଇଁ ବିଜୁଳିରୁ ଆବଶ୍ୟକ ଶକ୍ତି ମିଳିଥାଏ, ଯାହା ଯବକ୍ଷାରଜାନ ପରମାଣୁକୁ ଅମ୍ଳଜାନ ଅଣୁ ସହ ପ୍ରତିକ୍ରିୟା କରି ଯବକ୍ଷାରଜାନ ଅକ୍ସାଇଡ୍ ତିଆରିବା ପାଇଁ ସୁଯୋଗ ଦିଏ । ଏହା ଜଳ ସହ ପ୍ରତିକ୍ରିୟା କରି ନାଇଟ୍ରିକାମ୍ଳ  ( 3) ବା ଏହାର ଆୟନ୍ ନାଇଟ୍ରେଟ ଗଠନ କରେ । ଉଦ୍ଭିଦମାନେ ଏହି ନାଇଟ୍ରେଟକୁ ଗ୍ରହଣ କରିପାରନ୍ତି । ଜୈବ-ବିବନ୍ଧନ ଜର୍ମାନ କୃଷିବିଜ୍ଞାନୀ ହର୍ମାନ୍ ହେଲ୍ରିଗଲ୍ଲ ଓଲନ୍ଦାଜ ଅଣୁଜୀବବିଜ୍ଞାନୀ ମାର୍ଟିନସ୍ ବେଇଜରିଙ୍କ୍ ଜୈବ-ବିବନ୍ଧନ ଆବିଷ୍କାର କରିଥିଲେ । ବାୟୁମଣ୍ଡଳସ୍ଥ ଯବକ୍ଷାରଜାନ ନାଇଟ୍ରୋଜେନେଜ ଉତ୍ତେଜକଦ୍ୱାରା ଆମୋନିଆରେ ପରିଣତ ହେଲେ ବିବନ୍ଧନ ହୋଇଥାଏ । ଜୈବ-ଯବକ୍ଷାରଜାନ-ବିବନ୍ଧନର ସମୀକରଣ- 2 + 16 + 8   + 8 +   2 3 + 2 + 16 + 16 {  {  { 2 + 16 + 8 - + 8 + -> 2 3 + 2 + 16 + 16}}} {  {   }  } ଏହିପ୍ରକ୍ରିୟା ସାଙ୍ଗକୁ ୧୬ଟି ଏଟିପିଅଣୁର ଜଳୀୟ ବିଘଟନ ହୋଇଥାଏ ଏବଂ ସମ ପରିମାଣର 2 ଅଣୁ ତିଆରି ହୁଏ । 2ରୁ ଆମୋନିଆ ହେବାର ପ୍ରତିକ୍ରିୟା ଏକ ଧାତବପୁଞ୍ଜରେ ହୋଇଥାଏ । ଏହି ପ୍ରତିକ୍ରିୟାରେ ପ୍ରଥମେ କେତେକ ପ୍ରୋଟନଦାନ ହୋଇଥାଏ, ଯାହାଦ୍ୱାରା ଫେମୋକୋର ସକ୍ରିୟ ପାର୍ଶ୍ୱ 2ର ବିଜାରଣ କରାଇ ଉଦଜାନ ସଂଯୋଗ କରିଥାଏ । ମୁକ୍ତ ଦ୍ୱିଆଜୋଭୋଜୀମାନଙ୍କରେ ନାଇଟ୍ରୋଜେନେଜ-ସୃଷ୍ଟ-ଆମୋନିଆ ଗ୍ଲୁଟାମିନ ସିନ୍ଥେଟେଜ ପଥଦ୍ୱାରା ଏକତ୍ର ହୋଇ ଗ୍ଲୁଟାମେଟରେ ପରିଣତ ହୁଏ । ତାଙ୍କ ପାଖରେ ନିଫଜିନ୍ ରହିଥାଏ ଯାହା ଯବକ୍ଷାରଜାନ ବିବନ୍ଧନ ପାଇଁ ଅତି ଆବଶ୍ୟକ । ନାଇଟ୍ରୋଜୋନଜଗୁଡ଼ିକ ଅମ୍ଳଜାନଦ୍ୱାରା ଶୀଘ୍ର ଜାରିତ ହୋଇଯାଏ । ତେଣୁ ଅନେକ ବୀଜାଣୁ ଅମ୍ଳଜାନ ଉପସ୍ଥିତିରେ ନାଇଟ୍ରୋଜେନେଜ ଏଞ୍ଜାଇମ ତିଆରିବା ବନ୍ଦ କରିଦିଅନ୍ତି। ଅନେକ ଯବକ୍ଷାରଜାନ ବିବନ୍ଧକ ବୀଜାଣୁ ଅବାୟବ ପରିବେଶରେ ରହିଥାନ୍ତି କିମ୍ବା ଅମ୍ଳଜାନର ଶୀଘ୍ର ଶ୍ୱସନ କରି ଏହାର ସ୍ତର କମାଇ ଦିଅନ୍ତି ।
ସୀତା ଦେବୀ  (୧୯୧୫ - ୨୦୦୨), ରାଜକୁମାରୀ କର୍ମ ନାମରେ ଜଣା ଯାଉଥିଲେ ଏବଂ ବ୍ୟାପକ ରୂପେ ସେହି ଯୁଗରେ ତାଙ୍କୁ ସବୁଠାରୁ ଆକର୍ଷଣ ମହିଳା ରୂପେ ଜଣା ଯାଉଥିଲେ ସେ କାଶୀପୁର, ଉତ୍ତରାଖଣ୍ଡର ରାଜାଙ୍କ ଝିଅ ଥିଲେ  । ୧୩ ବର୍ଷ ବୟସରେ ତାଙ୍କ ବିବାହ କପୂରଥଳାର ରାଜା, ମହାରାଜା  (ଜଗଜୀତ ସିଂହ)ଙ୍କ ସବୁଠାରୁ ସାନ ପୁତ୍ର  (କରମଜିତ ସିଂହ)ଙ୍କ ସହିତ ହୋଇଥିଲା  । ତାଙ୍କୁ ବହୁ ୟୁରୋପୀୟ ଭାଷାରେ ଧାରା ପ୍ରବାହ ଥିଲା ଏବଂ ଏହା ମାନିବାକୁ ହେଉଥିଲା କି ତାଙ୍କର ପ୍ରସ୍ତୁତି ହେବାର ଶୈଳୀରେ ପ୍ରଜ୍ୟପ୍ତ ବୁଝାମଣା ଥିଲା । ୧୯୩୦ ମସିହାର ଏକ ଲୋକପ୍ରିୟ ସାମାଜିକ ଚରିତ୍ର ରୂପେ ତାଙ୍କୁ ଇରା ଗ୍ରେସବୀନର ଏକ ଉତ୍ପାଦନ ଜିଏଗଫେଲ୍ଡ ଫୋଲିସ୧୯୩୬ ମସିହା ପାଇଁ ଏକ ପ୍ରେରଣା ରୂପେ ମାନି ନିଆଗଲା । ୧୯ ବର୍ଷ ବୟସରେ ବୋଗ ପତ୍ରିକାଦ୍ୱାରା ତାଙ୍କୁ ଉନିରପକ୍ଷ ଦେବୀର ଉପହାର ଦିଆଗଲା । ତିନି ବର୍ଷ ପରେ ଏକ ଆମେରିକା ପତ୍ରିକାଲୁକ୍କଦ୍ୱାରା ତାଙ୍କୁ ଦୁନିଆର ପାଞ୍ଚଜଣ ସବୁଠାରୁ ଭଲ ସଜେଇ ହେଉଥିବା ମହିଳାମାନଙ୍କ ମଧ୍ୟରେ ସାମିଲ କରାଗଲା । ସେ ସମକାଳୀନ ଗହଣା ଡିଜାଇନର ହନୁତ ସିଂହଙ୍କ ଜେଜେ ମା ' ଅଟନ୍ତି ।
ତାଲୋଦେ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନନ୍ଦୁର୍ବର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାଲୋଦେ ୨୦.୪୭୯୩ ଉତ୍ତର ଅକ୍ଷାଂଶ ଓ ୭୪.୮୪୧୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୩୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାଲୋଦେ ସହରର ମୋଟ ଜନସଂଖ୍ୟା ୨୫୦୩୪ ଅଟେ । ସେଥି ମଧ୍ୟରୁ ୫୦.୯୯% ଜଣ ପରୁଷ ହୋଇଥିବା ବେଳେ ୪୯.୦୧% ଜଣ ନାରୀ ଅଟନ୍ତି । ତାଲୋଦେର ସାକ୍ଷରତା ହାର ୬୦.୩୫% ଅଟେ । ଏହା ଜାତୀୟ ହାରଠାରୁ ୪.୪୯% ପ୍ରତିଶତ କମ ଅଟେ । ସେଥିରୁ ୩୪.୭୯% ପ୍ରତିଶତ ପୁରୁଷ ଓ ୨୫.୫୬% ନାରୀ ଅଟନ୍ତି । ୧୩.୨୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ତାଲୋଦେର ସରକାରୀ ଭାଷା ଅଟେ ।
ବୋର୍ରା ଗୁମ୍ଫା  ତେଲୁଗୁ: "ବୋର୍ରା ଗୁହାଲୁ"  ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର ଅନନ୍ତଗିରି ଅଞ୍ଚଳରେ ଥିବା ଏକ ଗୁମ୍ଫା । ଆଦିବାସୀ ଓଡ଼ିଆରେ  'ବୋରା'  କହିଲେ ଖାଲକୁ ବୁଝାଏ ଯାହା ଗୁମ୍ଫା ବାହାରେ ଥିବା ସରକାରୀ ଫଳକରେ ମଧ୍ୟ ଉଲ୍ଲିଖିତ । ଏହି ଗୁମ୍ଫା ଖୋଦିତ ଓ ଭାରତର ଉଭୟ ବୃହତ୍ତମ ଏବଂ ଗଭୀରତମ ଗୁମ୍ଫା । ଏହା ସମୁଦ୍ରପତ୍ତନଠାରୁ ୨,୩୧୩ ଫୁଟ ଉଚ୍ଚରେ ରହିଛି । ଗୁମ୍ଫାଗୁଡ଼ିକ ଏଠାରେ ପ୍ରାୟତଃ ଚୂନପଥରରେ ଓ ସ୍ଥଳ ବିଶେଷରେ ଏହା ସମୁଦ୍ର ପତ୍ତନଠାରୁ ୨୬୦ ଫୁଟ ତଳେ ରହିଛି । ଆବିଷ୍କାର ୧୮୦୭ ମସିହାରେ ବ୍ରିଟିଶ ଭାରତୀୟ ଭୌଗୋଳିକ ସର୍ଭେ ବିଭାଗ ତରଫରୁ ୱିଲିୟମ କିଙ୍ଗ ଏହାକୁ ଆବିଷ୍କାର କରିଥିଲେ । କିମ୍ବଦନ୍ତୀ ଏହି ଅଞ୍ଚଳରେ ରହୁଥିବା ଜଟାପୁ , ପରଜା , କୋଣ୍ଡାଡୋରା, ନୁକାଡୋରା ବାଲ୍ମୀକି ଆଦି ଆଦିବାସୀ ସମୁଦାୟରେ ଅନେକ ଲୋକକଥା ପ୍ରଚଳିତ । ଏଥିମଧ୍ୟରୁ ଏକ ଲୋକକଥା ଅନୁସାରେ ଏକ ଗାଈ ଗୁମ୍ଫା ନିକଟରେ ଚରୁ ଥିବା ବେଳେ ୨୦୦ ଫୁଟ ତଳକୁ ପଡ଼ିଗଲା । ଗାଈ ଜଗୁଆଳୀ ପିଲାଟିଏ ଆସି ସେହି ଗାତ ଭିତରକୁ ଶିବ ଲିଙ୍ଗ ଆକାରର ଏକ ପଥର ଶିବଙ୍କୁ ସ୍ମରଣ କରି ଗାଈକୁ ବଞ୍ଚାଇବାକୁ ପକାଇଲା । ଶିବ ସେଠାରେ ପ୍ରକଟ ହୋଇ ଗାଈକୁ ବଞ୍ଚାଇଲେ । ସେହି ଦିନରୁ ଲୋକେ ସେହି ସ୍ଥଳରେ ଏକ ଛୋଟ ଶିବ ମନ୍ଦିର ନିର୍ମାଣ କରିଥିଲେ ଓ ଭକ୍ତମାନେ ଆସି ଉପାସନା କଲେ । ଆଧାର ରଚନା  (1990).   , .,. , .,. , . ?
ପ୍ରଭାତ କୁମାର ସାମନ୍ତରାୟ  (ଜନ୍ମ: ୨୨ ଅପ୍ରେଲ ୧୯୫୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପ୍ରଭାତ ଓଡ଼ିଶା ବିଧାନ ସଭାରେ ଜଣେ ସାଂସଦ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୯୮ ଓ ୧୯୯୯ ଭାରତୀୟ ସାଧାରଣ ନିର୍ବାଚନରେ ସେ କେନ୍ଦ୍ରାପଡ଼ା ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୩ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଭାତ କୁମାର ସାମନ୍ତରାୟ ୧୯୫୦ ମସିହାର ଅପ୍ରେଲ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୂର୍ଯ୍ୟମଣି ସାମନ୍ତରାୟ ଏବଂ ପତ୍ନୀଙ୍କ ନାମ ପ୍ରତିଭା ମଞ୍ଜରୀ ମହାନ୍ତି । ପ୍ରଭାତଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ ପ୍ରଭାତ କୁମାର ସାମନ୍ତରାୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ସାଂସଦ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଜାକବ୍ ପ୍ରଧାନ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଘୁ. ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଜାକବ୍ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ନିର୍ବାଚନ ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଜାକବ୍ ଘୁମୁସର ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୪୮,୯୫୮ ଖଣ୍ଡ ଭୋଟ୍ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପ୍ରାର୍ଥୀ ପ୍ରଦୀପ କୁମାର ପ୍ରଧାନଙ୍କୁ ୧୦,୨୮୯ ଖଣ୍ଡ ଭୋଟରେ ପରାସ୍ତ କରି ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ନିର୍ବାଚନ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସରୁ ଟିକେଟ୍ ପାଇନଥିଲେ । ଏହାପରେ ସେ କଂଗ୍ରେସ ଦଳର ଇସ୍ତଫା ଦେଇଥିଲେ ଏବଂ ସ୍ୱାଧୀନ ପ୍ରାର୍ଥୀ ଭାବରେ ପୁଣିଥରେ ଘୁମୁସର-ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ୧୯୨୦ ଖଣ୍ଡ ଭୋଟ୍ ପାଇବ ସହ ୪ର୍ଥ ସ୍ଥାନରେ ରହିଥିଲେ ।
ପଟ୍ଟାଙ୍ଗି  (କ୍ରମିକ ସଂଖ୍ୟା: ୧୪୫) କୋରାପୁଟ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପଟ୍ଟାଙ୍ଗୀ ବ୍ଳକ, ନନ୍ଦପୁର ବ୍ଳକ, ସେମିଳିଗୁଡ଼ା ବ୍ଳକ ଓ କୋରାପୁଟ ବ୍ଳକର କିଛି ଅଂଶ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଫୁଲ୍ଲ କୁମାର ପାଙ୍ଗୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରାମଚନ୍ଦ୍ର କାଡାମଙ୍କଠାରୁ ୧୦୭୬୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରାମ ଚନ୍ଦ୍ର କଦମ, ବିଜୁ ଜନତା ଦଳ ପ୍ରାର୍ଥୀ ପ୍ରଫୁଲ୍ଲ କୁମାର ପାଙ୍ଗୀଙ୍କଠାରୁ ୫,୪୩୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୨ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କାହ୍ନୁ ଚରଣ ଦାସ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍ତର କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କାହ୍ନୁ ଚରଣ ଦାସ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ମୁଣ୍ଡନାତ ଲୀଳାବତୀ  (ଜନ୍ମ ୧୬ ସେପ୍ଟେମ୍ବର ୧୯୨୭) ଜଣେ ମାଲାୟାଲମ ଲେଖିକା, ସାହିତ୍ୟିକ ସମାଲୋଚକ ଏବଂ ଶିକ୍ଷାବିତ ଅଟନ୍ତି  । ସେ ଥଲାସେରୀ ସରକାରୀ ବ୍ରେନେନ କଲେଜରୁ ପ୍ରିନ୍ସିପାଲ ଭାବରେ ଅବସର ନେବା ପୂର୍ବରୁ କେରଳର ବିଭିନ୍ନ କଲେଜରେ ଶିକ୍ଷାଦାନ କରିଥିଲେ । ତାଙ୍କର ଦୀର୍ଘ ସାହିତ୍ୟିକ ଜୀବନ କାଳରେ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଏବଂ କେରଳ ସାହିତ୍ୟ ଏକାଡେମୀ ପୁରସ୍କାର ସହିତ ଅନେକ ପୁରସ୍କାର ଜିତିଥିଲେ । ସେ ମାଲାୟାଲମରେ କେ.ଏମ ଜର୍ଜ, ଏସ ଗୁପ୍ତନ ନାୟର, ଏନ କୃଷ୍ଣ ପିଲ୍ଲାଇ, ପି.କେ ବାଲାକ୍ରିଷ୍ଣନ, ଏମ. ସାନୁ ଏବଂ ସୁକୁମାର ଆଜିକୋଡେଙ୍କ ପରି ଜଣାଶୁଣା ସମାଲୋଚକଙ୍କ ସମସାମୟିକ ଅଟନ୍ତି। ସେ ମଧ୍ୟ ପଦ୍ମଶ୍ରୀ ପୁରସ୍କାର ପାଇଛନ୍ତି । ଶିକ୍ଷା ଏବଂ ବୃତ୍ତି ଲୀଳାବତୀଙ୍କ ଜନ୍ମ ୧୫ ସେପ୍ଟେମ୍ବର ୧୯୨୭ ମସିହାରେ ତ୍ରିସୁର ଜିଲ୍ଲାର ଗୁରୁବାୟୁର ନିକଟସ୍ଥ କୋଟାପଡ଼ିରେ ହୋଇଥିଲା । ସେ ନିଜର ବି.ଏ ଡିଗ୍ରୀ ପାଇଁ ଏର୍ନକୁଲ୍ଲମର ମହାରାଜା କଲେଜରେ ଯୋଗଦେବା ପୂର୍ବରୁ ସେ କୁନ୍ନମକୁଲମ ସ୍କୁଲରେ ଉପସ୍ଥିତ ହୋଇଥିଲେ । ସେ ମାଡ୍ରାସ ବିଶ୍ୱବିଦ୍ୟାଳୟରୁ ଏମ.ଏ ଡିଗ୍ରୀ ହାସଲ କରିଥିଲେ । ୧୯୪୯ ମସିହାରେ ଲୀଳାବତୀ ସେଣ୍ଟ ମେରୀ କଲେଜ, ତ୍ରିସୁରରେ ଏକ ଅଧ୍ୟାପକ ଭାବେ ନିଜର ଶିକ୍ଷାଦାନ ଆରମ୍ଭ କରିଥିଲେ । ଚେନ୍ନାଇର ଷ୍ଟେଲା ମ୍ୟାରିସ କଲେଜରେ କିଛି ଦିନ କାର୍ଯ୍ୟ କରିବା ପରେ ସେ ୧୯୫୨ ମସିହାରେ ପଲକ୍କଡ଼ର ଭିକ୍ଟୋରିଆ କଲେଜରେ ଯୋଗଦାନ କରିଥିଲେ ଏବଂ ପରେ ମହାରାଜା କଲେଜ ଏବଂ ସରକାରୀ ବ୍ରେନନ କଲେଜ, ଥାଲାସେରୀରେ ଶିକ୍ଷାଦାନ କରିଥିଲେ । ୧୯୭୨ ମସିହାରେ କେରଳ ବିଶ୍ୱ ବିଦ୍ୟାଳୟରୁ ତାଙ୍କୁ ପିଏଚଡ଼ି ଡିଗ୍ରୀରେ ସମ୍ମାନିତ କରାଯାଇଥିଲା । କିଛି ସମୟ ପାଇଁ ସେ କାଲିକଟ ବିଶ୍ୱବିଦ୍ୟାଳୟରେ ଭ୍ରମଣକାରୀ ପ୍ରଫେସର ଭାବେ ମଧ୍ୟ କାର୍ଯ୍ୟ କରିଥିଲେ । ଲୀଳାବତୀ ୧୯୮୩ ମସିହାରେ ବ୍ରେନନ କଲେଜରୁ ଅବସର ନେଇଥିଲେ ସେ ବର୍ତ୍ତମାନ ଏର୍ନକୁଲ୍ଲମ ଜିଲ୍ଲାର ତ୍ରୀକ୍କକାରାରେ ରହୁଛନ୍ତି ।
ଲାଚ୍ଚୁ ମହାରାଜ  ୧୯୦୧ ୧୯୭୮  ଜଣେ ଭାରତୀୟ ଶାସ୍ତ୍ରୀୟ ନୃତ୍ୟଶିଳ୍ପୀ ଏବଂ କଥକ ନୃତ୍ୟର କୋରିଓଗ୍ରାଫର ଥିଲେ । ସେ ଲକ୍ଷ୍ନୌର ଏକ ବିଶିଷ୍ଟ କଥକ ପ୍ରଦର୍ଶକଙ୍କ ପରିବାରରୁ ଆସିଥିଲେ ଏବଂ ଚଳଚ୍ଚିତ୍ର କୋରିଓଗ୍ରାଫର, ହିନ୍ଦୀ ସିନେମାରେ କାର୍ଯ୍ୟ କରିଥିଲେ । ସେ ମୁଖ୍ୟତଃ ମୋଗଲ-ଏ-ଆଜାମ  (1960) ଏବଂ ପାକିଜା  (1972)ରେ କାମ କରିଛନ୍ତି  । ତାଙ୍କୁ ୧୯୫୭ ସଂଗୀତ ନାଟକ ଏକାଡେମୀ ପୁରସ୍କାର, କଳାକାର ପ୍ରଦର୍ଶନ ପାଇଁ ସର୍ବୋଚ୍ଚ ପୁରସ୍କାର, ସଂଗୀତ ନୃତ୍ୟ ଏକାଡେମୀ ପୁରସ୍କାର, ସଂଗୀତ, ନୃତ୍ୟ ଏବଂ ନାଟକ ପାଇଁ ଭାରତର ଜାତୀୟ ଏକାଡେମୀ ସଂଗୀତ ନାଟକ ଏକାଡେମୀଦ୍ୱାରା ପ୍ରଦାନ କରାଯାଇଥିଲା । ସେ ପଣ୍ଡିତ ବିର୍ଜୁ ମହାରାଜଙ୍କ ପୈତୃକ ଥିଲେ । ପ୍ରାରମ୍ଭିକ ଜୀବନ ଏବଂ ତାଲିମ ସେ ପ୍ରାୟ ଦଶ ବର୍ଷ ଧରି ତାଙ୍କ ମାମୁଁ ତଥା ଆୱାଦର ନବାବଙ୍କ କୋର୍ଟ ନୃତ୍ୟଶିଳ୍ପୀ ପଣ୍ଡିତ ବିନ୍ଦାଦିନ ମହାରାଜଙ୍କଠାରୁ ବ୍ୟାପକ ପ୍ରଶିକ୍ଷଣ ଗ୍ରହଣ କରିଥିଲେ । ସେ ପାଖୱାଜ, ତବଲା ଏବଂ ହିନ୍ଦୁସ୍ତାନୀ ଶାସ୍ତ୍ରୀୟ କଣ୍ଠଦାନ ମଧ୍ୟ ଶିଖିଥିଲେ । ପଣ୍ଡିତ ଲାଚ୍ଚୁ ମହାରାଜ, ମହାରାଜା କଲକା ପ୍ରସାଦଙ୍କ ମଧ୍ୟପୁତ୍ର ଥିଲେ। ସେ ପିଲାଦିନରୁ ବହୁତ ଖେଳାଳୀ ଥିଲେ । ସେଥିପାଇଁ ଘରର ଲୋକମାନେ ତାଙ୍କୁ  "ଲୁଚୁ"  ବୋଲି କହୁଥିଲେ । ତାଙ୍କ ନାମ ସମାନ ନାମରୁ ଲାଚ୍ଚୁ ମହାରାଜକୁ ବଦଳିଥିବାବେଳେ ତାଙ୍କର ପ୍ରକୃତ ନାମ ବୈଜନାଥ ପ୍ରସାଦ ମିଶ୍ର ଥିଲା । ବୃତ୍ତି ପରେ, ସେ ମୁମ୍ବାଇ ଯାଇଥିଲେ, ଯେଉଁଠାରେ ଉଦୀୟମାନ ଚଳଚ୍ଚିତ୍ର ଶିଳ୍ପ ତାଙ୍କୁ କଥକକୁ ବହୁ ଦୂର ଦର୍ଶକଙ୍କ ନିକଟକୁ ଆଣିବାରେ ସାହାଯ୍ୟ କରିଥିଲା । ଲାଚୁ ମହାରାଜ ମହଲ  (1949), ମୋଗଲ-ଏ-ଆଜମ  (1960), ଛୋଟି ଛୋଟି ବାତେ  (1965) ଏବଂ ପାକିଜା  (1972) ଭଳି ଚଳଚ୍ଚିତ୍ରରେ ନୃତ୍ୟ କ୍ରମର କୋରିଓଗ୍ରାଫି ପାଇଁ ସମ୍ମାନିତ ହୋଇଥିଲେ  । ସେ ଲକ୍ଷ୍ନୌରେ ଉତ୍ତରପ୍ରଦେଶ ସରକାରଙ୍କଦ୍ୱାରା ଆରମ୍ଭ ହୋଇଥିବା କଥକ କେନ୍ଦ୍ରର ପ୍ରତିଷ୍ଠାତା ନିର୍ଦ୍ଦେଶକ ମଧ୍ୟ ଥିଲେ । ଚଳଚ୍ଚିତ୍ରଗୁଡ଼ିକରେ ନୃତ୍ୟ ନିର୍ଦ୍ଦେଶନା ବ୍ୟତୀତ,  ନୂତନ ନାଟ୍ୟ ନିକେତନ  ନାମକ ଏକ ଅନୁଷ୍ଠାନ ଖୋଲି ସ୍ୱାଧୀନ ଭାବରେ ନୃତ୍ୟ ଶିକ୍ଷା ଯୋଗାଇବା ଆରମ୍ଭ କଲେ । ୧୯୭୨ ମସିହାରେ, ସେ କଥକ କେନ୍ଦ୍ର ଲକ୍ଷ୍ନୌର ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ । ୧୯୫୭ ଖ୍ରୀଷ୍ଟାବ୍ଦରେ ତାଙ୍କୁ  "ରାଷ୍ଟ୍ରପତି ପଦକ"  ପ୍ରଦାନ କରାଯାଇଥିଲା । ପରେ ସେ ୧୯ ଜୁଲାଇ ୧୯୭୮ ମସିହାରେ ଦେହତ୍ୟାଗ କରିଥିଲେ । ପୁରସ୍କାର ସେ ଜିତିଥିବା ଅନେକ ସମ୍ମାନଜନକ ପୁରସ୍କାର ମଧ୍ୟରେ ରାଷ୍ଟ୍ରପତି ପୁରସ୍କାର ଏବଂ ୧୯୫୭ ସଂଗୀତ ନାଟକ ଏକାଡେମୀ ପୁରସ୍କାର, କଳାକାର ପାଇଁ ସର୍ବୋଚ୍ଚ ପୁରସ୍କାର, ସଂଗୀତ ନାଟକ ଏକାଡେମୀ, ଭାରତର ଜାତୀୟ ଏକାଡେମୀ ଫର ମ୍ୟୁଜିକ୍, ଡ୍ୟାନ୍ସ ଏବଂ ଡ୍ରାମାଦ୍ୱାରା ପ୍ରଦାନ କରାଯାଇଥିଲା । ଉତ୍ତରାଧିକାରୀ ସେପ୍ଟେମ୍ବର 2007 ରେ, ତାଙ୍କ ଜନ୍ମ ଶତବାର୍ଷିକୀ ପାଳନ କରିବାକୁ ଲକ୍ଷ୍ନୌରେ ଦୁଇ ଦିନିଆ ଉତ୍ସବର ଆୟୋଜନ କରାଯାଇଥିଲା, ତାଙ୍କ ପତ୍ନୀ ରମା ଦେବୀ, ନଳିନୀ ଏବଂ କମଳିନି ପରି ଶିଷ୍ୟମାନଙ୍କ ଉପସ୍ଥିତିରେ ତାଙ୍କ ଉପରେ ଏକ ପୁସ୍ତକ ମଧ୍ୟ ପ୍ରକାଶ ପାଇଥିଲା ଏବଂ ସେ ପ୍ରତିଷ୍ଠା କରିଥିବା ନୃତ୍ୟ ଅନୁଷ୍ଠାନର ଛାତ୍ରମାନେ, କଥକ କେନ୍ଦ୍ର ମେଘ ମାଲହରର ଏକ ନୃତ୍ୟନାଟକ ମଞ୍ଚସ୍ଥ ଉପସ୍ଥାପନା କରିଥିଲେ ।
ଆବାକାଭିର/ଲାମିଭୁଡିନ  ଇଂରାଜୀ ଭାଷାରେ / , ବିକ୍ରୟ ନାମ କାଇଭେକ୍‌ସା  ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ଏକ ସ୍ଥିରୀକୃତ ମାତ୍ରାର ଯୁଗ୍ମ ଔଷଧ   ଯେଉଁଥିରେ ଆବାକାଭିର ଓ ଲାମିଭୁଡିନ ଔଷଧଦ୍ୱୟ ଥାଏ । ଅନ୍ୟାନ୍ୟ ଭୁତାଣୁ ବିରୋଧୀ   ଔଷଧମାନଙ୍କ ସ‌ହିତ ଏହା ଦିଆଯାଏ । ପିଲାମାନଙ୍କ ନିମନ୍ତେ ଏହା ଏକ ପସନ୍ଦ‌ଯୋଗୁ ଔଷଧ ଭାବରେ ବ୍ୟବ‌ହାର କରାଯାଏ । ବଟିକା ଆକାରରେ ଏହା ପାଟିରେ ଦିଆଯାଏ । ଆବାକାଭିର/ଲାମିଭୁଡିନର ପାର୍ଶ ପ୍ରତିକ୍ରିୟାରେ ନିଦ୍ରା ସମସ୍ୟା, ମୁଣ୍ଡବଥା, ଅବସାଦ, ଥକ୍କା ଅନୁଭବ, ଅଇ, ରାସ ଓ ଜ୍ୱର ଆଦି ଲକ୍ଷଣ ଦେଖାଯାଇପାରେ । ସାଂଘାତିକ ପାର୍ଶ ପ୍ରତିକ୍ରିୟାରେ ଲାକ୍ଟିକ ଏସିଡୋସିସ  , ଆଲର୍ଜି ପ୍ରତିକ୍ରିୟା   ଓ ଯକୃତ ବୃଦ୍ଧି   ହୋଇପାରେ । ଯେଉଁ ଲୋକର ଏକ ନିର୍ଦ୍ଦିଷ୍ଟ ଜିନ  , ନାମ ଏଚଏଲଏ-ବି*୫୭୦୧  ( - *5701) ଥାଏ ସେହିଭଳି ଲୋକଙ୍କୁ ଏହି ଔଷଧ ଦିଆଯାଏନାହିଁ  । ଗର୍ଭାବସ୍ଥାରେ ଏହାର ଅଧିକ ଅନୁଶୀଳନ ହୋଇନଥିଲେ ମଧ୍ୟ ନିରାପଦ ମନେହୁଏ । ଏହି ଯୁଗ୍ମ ଔଷଧ ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପ୍‌ଟେଜ ଇନହିବିଟର     ଭାବରେ କାମକରେ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୪ରେ ଆବାକାଭିର/ଲାମିଭୁଡିନ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୧୪.୧୯ରୁ ୧୬.୭୪ ଆମେରିକୀୟ ଡଲାର । ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଡୋଜ ମୂଲ୍ୟ ୨୦୦ ଡଲାରରୁ ଅଧିକ ଥିଲା ।
ଗାଁର ନାଁ ଗାଲୁଆପୁର ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଂପ୍ରିତ୍ ସ୍ୱରୂପ୍ ଶତପଥୀ । ନନ୍ଦଲାଲ ମହାପାତ୍ର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ଜିତେନ୍ଦ୍ର ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅମରେନ୍ଦ୍ର ମହାନ୍ତି ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପପୁ ପମ ପମ ଓ ନବାଗତା ନାୟିକା ମନୀଷା । କୁନା ତ୍ରିପାଠୀ, ମିହିର ଦାସ, ସୁଜିତ ପାଇକରାୟ, ଅନ୍ତର୍ଜାମୀ ପଣ୍ଡା, ଗିରିଜା ପଣ୍ଡା, ଦେବୀ ବାରିକ, ରାଣୀ ପଣ୍ଡା, ବିଜୟୀନି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୧ ମସିହାର ଦୁର୍ଗାପୂଜା ସମୟରେ ମୁକ୍ତିଲାଭ କରିଥିଲା । ଅଭିନୟ ପପୁ ପମ ପମ ମନୀଷା ଧର ମହାପାତ୍ର ସୁଜିତ ପାଇକରାୟ ମିହିର ଦାସ କୁନା ତ୍ରିପାଠୀ ଅନ୍ତର୍ଜାମୀ ପଣ୍ଡା ଗିରିଜା ପଣ୍ଡା ଦେବୀ ବାରିକ ବିଜୟୀନି ମିଶ୍ର ରାଣୀ ପଣ୍ଡା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଅସୀମା ପଣ୍ଡା, ସତ୍ୟଜିତ, ପପୁ ପମ୍‌ପମ୍, ଟି. ସୌରୀ, ଅମରେନ୍ଦ୍ର ମହାନ୍ତି ଆଦି କଣ୍ଠଶିଳ୍ପୀମାନେ ଏହ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ପାରାଦ୍ୱୀପ  (କ୍ରମିକ ସଂଖ୍ୟା: ୧୦୧) ଜଗତସିଂହପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପାରାଦ୍ୱୀପ  (ବି), କୁଜଙ୍ଗ ବ୍ଳକ ଓ ତିର୍ତ୍ତୋଲ ବ୍ଳକର କିଛି ଅଞ୍ଚଳ  । ଗତ ୨୦୨୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସମ୍ପଦ ଚନ୍ଦ୍ର ସ୍ବାଇଁ ବିଜୁ ଜନତା ଦଳ ପ୍ରାର୍ଥୀ ଗୀତାଞ୍ଜଳି ରାଉତରାୟଙ୍କଠାରୁ ୧୫,୭୮୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦାମୋଦର ରାଉତ, ସ୍ୱାଧୀନ ପ୍ରାର୍ଥୀ ରମେଶ ସାମନ୍ତରାୟଙ୍କଠାରୁ ୩୦,୩୫୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ଏହି ନିର୍ବାଚନ ମଣ୍ଡଳୀରେ ୨୦୦୯ରେ ପ୍ରଥମ ନିର୍ବାଚନ ଅନୁଷ୍ଠିତ ହୋଇଥିଲା।
ପ୍ରତାପ ଚନ୍ଦ୍ର ଭଞ୍ଜଦେଓ, ମହାରାଜା ଶ୍ରୀରାମ ଚନ୍ଦ୍ର ଭଞ୍ଜଦେଓଙ୍କ ଦ୍ୱିତୀୟ ପୁତ୍ର । ବଡ଼ଭାଇ ପୂର୍ଣ୍ଣଚନ୍ଦ୍ରଙ୍କ ପରେ ପ୍ରତାପ ଚନ୍ଦ୍ର ୨୩ ଅପେଲ ୧୯୨୮ରେ ଶାସନ ଭାର ଗ୍ରହନ କରିଥିଲେ । ସେ ରାଜପୁତନାର ସାହାପୁର ଷ୍ଟେଟର ମେବାର ରାଜବଂଶୀୟ ଜେମା ପ୍ରେମକୁମାରୀଙ୍କୁ ବିବାହ କରିଥିଲେ । ଭାରତର ସ୍ୱାଧୀନତା ପୂର୍ବରୁ ପ୍ରତାପ ଚନ୍ଦ୍ରଙ୍କ ନିର୍ଦ୍ଦେଶରେ ପ୍ରଜା ସଭା ଗଠିତ ହୋଇ ବିଭିନ୍ନ ସଂସ୍କାର ମୂଳକ ପଦକ୍ଷେପ ମାନ ନିଆଯାଇଥିଲା । ୧୯୪୮ ଅକ୍ଟୋବର ୧୬ ତାରିଖରେ ଭାରତ ସରକାରଙ୍କ ସହ ହୋଇଥିବା ଚୁକ୍ତିନାମା ମୁତାବକ ୧୯୪୯ ମସିହା ଜାନୁଆରୀ ମାସ ୧ ତାରିଖ ଦିନ ମୟୂରଭଞ୍ଜ ରାଜ୍ୟର ଓଡ଼ିଶା ସହ ମିଶ୍ରଣ ହୋଇଥିଲା । ମହାରାଜା ପ୍ରତାପ ଚନ୍ଦ୍ର ୧୯୬୮ ମସିହା ଜୁଲାଇ ମାସ ୧୬ ତାରିଖରେ କଲିକତାଠାରେ ପ୍ରାଣ ତ୍ୟାଗ କରିଥିଲେ ।
ବେରୋଟ୍ରାଲଷ୍ଟାଟ,  (ଇଂରାଜୀ ଭାଷାରେ ) ଓର୍ଲାଡେୟୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ବଂଶାନୁକ୍ରମିକ ଆଞ୍ଜିଓଇଡିମା   ରୋଗର ପ୍ରତିଷେଧ ଭାବରେ ବ୍ୟବ‌ହୃତ ହୁଏ  । ବାର ବର୍ଷ ଓ ତଦୁର୍ଦ୍ଧ୍ୱ ବୟସରେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି, ତରଳ ଝାଡ଼ା, ପିଠି ଯନ୍ତ୍ରଣା ଏବଂ ବୁକୁଜ୍ୱାଳା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି ବିସ୍ତାର ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ପ୍ଲାଜ୍ମା କାଲିକ୍ରିନ୍ ପ୍ରତିରୋଧକ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ବେରୋଟ୍ରାଲଷ୍ଟାଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୦ ସପ୍ତାହ ସୁଦ୍ଧା ଏହାର ମୂଲ୍ୟ ପ୍ରାୟ ୨୦,୨୦୦ ଅଟେ  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୦,୫୦୦ ଡଲାର ଅଟେ ।
ତୁମକୁ ପାରୁନି ତ ଭୁଲି, ୨୦୦୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟି ପ୍ରଯୋଜନା କରିଥିଲେ ଚକ୍ରଧର ସାହୁ ଏବଂ ରୁକ୍ମଣୀ ଦାସ । ଶଙ୍କର ତ୍ରିପାଠୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । କଥାଚିତ୍ରଟିର ସଂଳାପ ରଚନା କରିଥିଲେ ଚକ୍ରଧର ସାହୁ ଏବଂ ରଞ୍ଜନ ଦାସ । ଚକ୍ରଧର ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁନୀଲ କୁମାର, ଅନୁ ଚୌଧୁରୀ ଏବଂ ଆମେଲି ପଣ୍ଡା । ମନୋଜ ମିଶ୍ର, ଉତ୍ତମ ମହାନ୍ତି, ଅଶୋକ ଦାସ, ରୁକ୍ମଣୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁନୀଲ କୁମାର ଅନୁ ଚୌଧୁରୀ ଆମେଲି ପଣ୍ଡା ମନୋଜ ମିଶ୍ର ଉତ୍ତମ ମହାନ୍ତି ଅଶୋକ ଦାସ ରୁକ୍ମଣୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ମୋହିତ ଚକ୍ରବର୍ତ୍ତୀ, ବିଜୟ ମଲ୍ଲ, ଯତୀନ୍ଦ୍ର ପ୍ରଧାନ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁନାଲ ଗଞ୍ଜାୱାଲା, ପଙ୍କଜ ଜାଲ, କୈଳାଶ ଖେର, ଅଭିଜିତ ମଜୁମଦାର, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସହିଦ ଚେତରାମ ଜତାଭ ଜଣେ ସ୍ୱାଧୀନତା ସଂଗ୍ରାମୀ ଥିଲେ ଯିଏ ୧୯ ଜୁଲାଇ ୧୮୨୭ରେ ଜନ୍ମଗ୍ରହଣ କରିଥିଲେ । ସେ ୧୮୫୭ ମସିହାରେ ଭାରତୀୟ ବିଦ୍ରୋହରେ ଭାଗ ନେଇଥିଲେ । ସେ ୨୬ ମଇ ୧୮୫୭ ମସିହାରେ ଉତ୍ତର-ପଶ୍ଚିମ ପ୍ରଦେଶ  (ବର୍ତ୍ତମାନ ଉତ୍ତରପ୍ରଦେଶ)ର ଏଟା ଜିଲ୍ଲାର ସୋରୋ ଅଞ୍ଚଳରେ ଯୋଗ ଦେଇଥିଲେ  । ଜୀବନୀ କିମ୍ବଦନ୍ତୀ ଅନୁଯାୟୀ, ମହାରାଜା ପଟିଆଲା ଜଣେ ବ୍ୟକ୍ତିଙ୍କୁ ତାଙ୍କ ପିଠିରେ ସିଂହ ବୋହି ନେଉଥିବାର ଦେଖିଲେ । ପଚରାଯିବାରୁ ଜଣାପଡିଛି ଯେ ବ୍ୟକ୍ତି ଜଣକ ବିନା ଅସ୍ତ୍ରରେ ସିଂହକୁ ହତ୍ୟା କରିଛି । ରାଜା ତାଙ୍କୁ ତାଙ୍କ ସୈନ୍ୟବାହିନୀରେ ଯୋଗଦେବାକୁ କହିଥିଲେ । ରାଜାଙ୍କ ଦୃଷ୍ଟାନ୍ତରେ ସେ ସେନାରେ ଯୋଗ ଦେଲେ । ସେହି ବ୍ୟକ୍ତିଙ୍କ ନାମ ଥିଲା ଚେତାରାମ ଯତାଭ । ଚେତାରାମ ବ୍ରିଟିଶମାନଙ୍କ ସହିତ ଲଢ଼ିଥିଲେ । ବ୍ରିଟିଶ ଲୋକମାନଙ୍କୁ ହଇରାଣ କରୁଥିବା ଦେଖି ସେ ସେମାନଙ୍କ ସହ ଲଢ଼ିଥିଲେ, ଏହା ପରେ ବ୍ରିଟିଶମାନେ ତାଙ୍କୁ ଗିରଫ କରି ଏକ ଗଛରେ ବାନ୍ଧି ଦେଇଥିଲେ । ଆହ୍ଲାବାଦର ଜି.ବି ପାଣ୍ଟ ଇନଷ୍ଟିଚ୍ୟୁଟ୍ ଅଫ୍ ସୋସିଆଲ୍ ସାଇନ୍ସ ସୁବର୍ଣ୍ଣର ଐତିହାସିକ ବଦ୍ରି ନାରାୟଣ ତିୱାରୀଙ୍କଦ୍ୱାରା ଜତାଭଙ୍କ ମୃତ୍ୟୁକୁ ହାଇଲାଇଟ କରାଯାଇଛି, କିନ୍ତୁ ତାଙ୍କ ଜୀବନୀ ଇତିହାସରେ ହଜିଯାଇଥିବା ଜଣାପଡିଛି । ଅନ୍ୟାନ୍ୟ ଉତ୍ସଗୁଡ଼ିକ ତିବାରୀଙ୍କ ଥିଏସରକୁ ପୁନରାବୃତ୍ତି କରିଛି, ଯାହା ୧୯୯୦ ମସିହାରେ ଡି.ସି. ଦିନକରଙ୍କଦ୍ୱାରା ଲିଖିତ ସ୍ୱାଧୀନତା ସଂଗ୍ରାମରେ ଅସ୍ପୃଶ୍ୟଙ୍କ ଅବଦାନରୁ ନିଆଯାଇଥିଲା ।
ଜୀବାଣୁ  ଇଂରାଜୀ ଭାଷାରେ    ; ବିଶେଷ୍ୟ ବ୍ୟାକ୍ଟେରିଆ, ଏକବଚନ ବ୍ୟାକ୍ଟେରିଅମ  ଏକ ପ୍ରକାର ଜୀବକୋଷ । ଏହା ଏକ ବିରାଟ ପ୍ରୋକାରିଓଟିକ ଅଣୁଜୀବମାନଙ୍କର ସମଷ୍ଟି । ସ୍ୱଭାବିକ ଭାବରେ ଏମାନଙ୍କର ଦୈର୍ଘ୍ୟ ଅଳ୍ପ କେତେକ ମାଇକ୍ରୋମିଟ ହୋଇଥାଏ ଓ ବାସିଲସ ବା କୋକସ ହେଉ, ସେମାନଙ୍କର ସାଧାରଣ ଜୀବକୋଷର ଆକୃତି ଥାଏ । ପୃଥିବୀ ପୃଷ୍ଠରେ ଜୀବାଣୁ ପ୍ରଥମେ ସୃଷ୍ଟି ହୋଇଥିଲେ ଓ ଏବେ ସୁଦ୍ଧ ପ୍ରତ୍ୟେକ ବାସସ୍ଥାନରେ ଏମାନଙ୍କୁ ଦେଖିବାକୁ ମିଳେ । ଏମାନେ ମାଟିରେ, ଜଳରେ, ଉଷ୍ଣପ୍ରସ୍ରବଣରେ , ତେଜସ୍କ୍ରିୟ-ବର୍ଜ୍ଯବସ୍ତୁରେ ରହନ୍ତି, ଭୂ-ପୃଷ୍ଠର ଗଭୀର ଜୈବମଣ୍ଡଳରେ ମଧ୍ୟ ରହନ୍ତି । ପ୍ରାଣୀ ଓ ଉଦ୍‌ଭିଦମାନଙ୍କ ସ‌ହିତ ପରଜୀବୀ ସମ୍ପର୍କ ରଖି ମଧ୍ୟ ରହନ୍ତି । ଅଧିକାଂଶ ଜୀବାଣୁଙ୍କର ପରିଚୟ ଅଜ୍ଞାତ ଥିଲେ ମଧ୍ୟ ପ୍ରାୟ ୨୭% ଜୀବାଣୁଙ୍କୁ ପରୀକ୍ଷାଗାରରେ ରଖି ବୃଦ୍ଧି କରାଯାଇ ପାରୁଛି । ଜୀବାଣୁମାନଙ୍କ ଅନୁଶୀଳନ କରାଯାଉଥିବା ବିଜ୍ଞାନ‌କୁ ଜୀବାଣୁ ବିଜ୍ଞାନ ଯାହା ଅଣୁଜୀବ ବିଜ୍ଞାନର ଏକ ଶାଖା । ସାରା ଜୀବଜଗତ ବଞ୍ଚିବା ନିମନ୍ତେ ଜୀବସାର ଖ୧୨ ବା କୋବାଲାମିନ ଆବଶ୍ୟକ କରେ ଯାହା ପ୍ରସ୍ତୁତ କରିବା ନିମନ୍ତେ ଜୀବାଣୁଙ୍କ ଆବଶ୍ୟକତା ଥାଏ । ଖାଦ୍ୟ-ଶ୍ରୁଙ୍ଖଳ ଯୋଗୁଁ ଏହା ସମ୍ଭବ ହୁଏ । ଏହି ଜୀବସାର ଜଳରେ ଦ୍ରବଣୀୟ ଓ ପ୍ରତ୍ୟେକ ଜୀବକୋଷର ଚୟାପଚୟରେ ଏହା ଆବଶ୍ୟକ ହୁଏ । ଡିଏନଏ ସଂଶ୍ଳେଷଣ, ଫ୍ୟାଟି-ଅମ୍ଳ ଚୟାପଚୟ ତ‌ଥା ଆମିନୋ-ଅମ୍ଳ ଚୟାପଚୟରେ ଏହା ସହକାରକ ଭାବରେ କାମକରେ । ସ୍ନାୟୁର କାର୍ଯ୍ୟ ନିମନ୍ତେ ଏହା ଅତି ଆବଶ୍ୟକ ଯେହେତୁ ଏହା ସ୍ନାୟୁ ମାୟେଲିନ ତିଆରି କରିବାରେ ଭୂମିକା ଥାଏ । ପ୍ରତି ଏକ ଗ୍ରାମ ମାଟିରେ ପ୍ରାୟ ୪୦ ନିୟୁତ ଜୀବାଣୁ ଜୀବକୋଷ ଥାଏ ଓ ଏକ ମି:ଲି: ସଜ ପାଣିରେ ଏକ ନିୟୁତ ଜୀବାଣୁ ଜୀବକୋଷ ଥାଏ । ଭୂମିରେ ପ୍ରାୟ ୫ ୧୦୩୦ ଜୀବାଣୁ ଥାଏ, ଓ ଏମାନେ ଏକ ବାୟୋମାସ ସୃଷ୍ଟି କରନ୍ତି ଯାହାଙ୍କର ସଂଖ୍ୟା ସମସ୍ତ ପ୍ରାଣୀ ଓ ଉଦ୍ଭିଦ ସଂଖ୍ୟାଠାରୁ ଅଧିକ ହୁଏ । ପୋଷକ ଚକ୍ର ତିଆରି ସୋପାନରେ ଜୀବାଣୁର ଅନେକ ଭୂମିକା ଥାଏ; ପୃଥିବୀର ବାୟୁମଣ୍ଡଳରେ ଥିବା ଯବକ୍ଷାରଜାନ ବିବନ୍ଧନ ଏହା ଯୋଗୁଁ ସମ୍ଭବ ହୁଏ । ଏହି ପୋଷକ ଚକ୍ରରେ ମୃତ ଶରୀର ସଢ଼ିବା ଓ ପଚିବାରେ ଜୀବାଣୁର ଭୂମିକା ଥାଏ । ସର୍ବାଧିକ ଜୀବାଣୁ ଖାଦ୍ୟନଳୀରେ ଥାଏ ଓ ଚର୍ମରେ ମଧ୍ୟ ବ‌ହୁତ ଜୀବାଣୁ ରହନ୍ତି । ମନୁଷ୍ୟର ସୁରକ୍ଷାଦାୟୀ ଇମ୍ମ୍ୟୁନ ସିସ୍ଟମ ଯୋଗୁ ଜୀବାଣୁ କ୍ଷତି କରିପାରନ୍ତି ନାହିଁ; ଖାଦ୍ୟନଳୀରେ ଅନେକ ଉପକାରୀ ଜୀବାଣୁ ମଧ୍ୟ ରହନ୍ତି । ଅନେକ ପ୍ରଜାତିରେ ଜୀବାଣୁ ସଂକ୍ରାମକ ରୋଗ ସୃଷ୍ଟି କରନ୍ତି ଯେପରିକି କଲେରା, ସିଫିଲିସ୍, ଆନ୍ଥ୍ରାକ୍ସ, କୁଷ୍ଠ ଓ ବୁବୋନିକ୍ ପ୍ଲେଗ୍ ଇତ୍ୟାଦି । ସବୁଠାରୁ ସାଂଘାତିକ ଜୀବାଣୁ ଶ୍ୱାସକ୍ରିୟା ସଂକ୍ରମଣ ହୁଏ । ସଂକ୍ରମଣ ଚିକିତ୍ସାରେ ଆଣ୍ଟିବାୟୋଟିକ ଦିଆଯାଏ, କୃଷିରେ ମଧ୍ୟ ଦିଆଯାଏ ଓ ଏହା ଫଳରେ ଆଣ୍ଟିବାୟୋଟିକ ପ୍ରତିରୋଧ ସୃଷ୍ଟି ହୁଏ । କାରଖାନାର ଦୂଷିତ ଜଳ ପରିଷ୍କାର କରିବା ନିମନ୍ତେ, ଇଡ଼ିଯାଇଥିବା ତେଲକୁ ନଷ୍ଟ କରିବାକୁ, ଛେନା ଓ ଦ‌ହି ପ୍ରସ୍ତୁତ କରିବାକୁ; ସୁନା, ପାଲିଡିଅମ, ତମ୍ବା ଓ ଅନ୍ୟାନ୍ୟ ଧାତୁ ତିଆରିରେ ଜୀବାଣୁ ଆବଶ୍ୟକ ହୁଏ ।
ରତିକାନ୍ତ ମହାପାତ୍ର ଜଣେ ଓଡ଼ିଶୀ ନୃତ୍ୟଶିଳ୍ପୀ, ନୃତ୍ୟ ନିର୍ଦ୍ଦେଶକ ତଥା ପଖାୱଜ  (ଏକ ଓଡ଼ିଶୀ ବାଦ୍ୟଯନ୍ତ୍ର) ବାଦକ  । ତାଙ୍କରି ନୃତ୍ୟ ନିର୍ଦ୍ଦେଶନାରେ ୫୫୫ ଜଣ ଓଡ଼ିଶୀ ନୃତ୍ୟଶିଳ୍ପୀ ଭୁବନେଶ୍ୱରସ୍ଥିତ କଳିଙ୍ଗ ଷ୍ଟାଡ଼ିୟମଠାରେ ଏକକାଳୀନ ନୃତ୍ୟ କରି  "ଗିନିଜ ବୁକ ଅଫ ୱାର୍ଲଡ ରେକର୍ଡସ" ରେ ନାମ ପଞ୍ଜୀକରଣ କରିଛନ୍ତି । ଏକ ଚୀନୀୟ ଚଳଚ୍ଚିତ୍ର  "ଦି ଡିଜାୟାର" ରେ ମଧ୍ୟ ସେ ନୃତ୍ୟ ନିର୍ଦ୍ଦେଶନା ଦେଇଛନ୍ତି । ପ୍ରାରମ୍ଭିକ ଜୀବନ ଓଡ଼ିଶୀ ନୃତ୍ୟଗୁରୁ ପଦ୍ମବିଭୂଷଣ କେଳୁଚରଣ ମହାପାତ୍ର ଏବଂ ଲକ୍ଷ୍ମୀପ୍ରିୟା ମହାପାତ୍ରଙ୍କ ସନ୍ତାନ ଭାବେ ସେ ୨୪ ଡିସେମ୍ବର, ୧୯୬୫ ମସିହାରେ ଜନ୍ମଗ୍ରହଣ କରିଥିଲେ । ବାଲ୍ୟକାଲରୁ ସେ ଓଡ଼ିଶୀ ନୃତ୍ୟ ପ୍ରତି ଆକୃଷ୍ଟ ଥିଲେ ଏବଂ ବହୁ ଶୀଘ୍ର ପଖାୱଜ ବାଦନ ତଥା ଓଡ଼ିଶୀରେ ପାରଙ୍ଗମ ହୋଇ ଉଠିଥିଲେ । ଆଦ୍ୟ ଯୌବନରେ ସେ ଜଣେ ନୃତ୍ୟଶିଳ୍ପୀ ଓ ନିର୍ଦ୍ଦେଶକ ଭାବେ ନାମ କରିଥିଲେ । ରତିକାନ୍ତ ମହାପାତ୍ର ଓଡ଼ିଶୀ ନୃତ୍ୟାଙ୍ଗନା ସୁଜାତା ମହାପାତ୍ରଙ୍କୁ ବିବାହ କରିଛନ୍ତି ।
ଅରୁଣାଚଳୀ ମାଙ୍କଡ଼  (ଜୀବବିଜ୍ଞାନ ନାମ ମକାକା ମୁଞ୍ଜାଲା  ) ଉତ୍ତର-ପୂର୍ବ ଭାରତର ଅରୁଣାଚଳ ପ୍ରଦେଶ ଅଞ୍ଚଳରେ ଦୃଶ୍ୟମାନ ହୁଅନ୍ତି  । ଏହି ପ୍ରଜାତିର ଆଦି ବାନରମାନଙ୍କ ଆକାର ବଡ଼ ଓ ଲାଞ୍ଜଟି ଅପେକ୍ଷାକୃତ ଛୋଟ । ଏହି ମାଙ୍କଡ଼ର ଜୀବବିଜ୍ଞାନ ନାମରେ ବ୍ୟବହୃତ  ମୁଞ୍ଜାଲା  ଶବ୍ଦର ଦିରାଂଗ୍ ମୋଂପା ଜାତିର ଲୋକମାନଙ୍କ ଭାଷାରେ ଅର୍ଥ ହେଲା  ଘଞ୍ଚ ଜଙ୍ଗଲର ମାଙ୍କଡ଼  । ଭାରତର ଆଦି ବାନର ବିଶେଷଜ୍ଞ ଅନୱରୁଦ୍ଦିନ ଚୌଧୁରୀ ୧୯୯୭ ମସିହାରେ ଏହାର ଆବିଷ୍କାର କରିଥିଲେ କିନ୍ତୁ ସେତେବେଳେ ଏହାକୁ ଏକ ନୂତନ ପ୍ରଜାତି ବୋଲି ଅଭିହିତ କରାଯାଇନଥିଲା । କାରଣ ପ୍ରଥମେ ସେ ଏହି ମାଙ୍କଡ଼କୁ ତିବ୍ୱତୀୟ ମାଙ୍କଡ଼  ବା ପେରେ ଡେଭିଡ୍‍ସ୍ ମକାକ୍ ର ଏକ ଉପପ୍ରଜାତି ବୋଲି ଭାବିଥିଲେ । ପରେ ୨୦୦୪ ମସିହାରେ ଭାରତର ପ୍ରକୃତି ସଂରକ୍ଷଣ ସଂଘର କେତେକ ବୈଜ୍ଞାନିକ ଏହାକୁ ଏକ ନୂତନ ପ୍ରଜାତି ଭାବେ ଚିହ୍ନଟ କରିଥିଲେ । ୧୯୦୩ ମସିହାରେ ଇଣ୍ଡୋନେସିଆର ପାଗାଇ ଦ୍ୱୀପର ମାଙ୍କଡ଼ ଆବିଷ୍କୃତ ହେବାପରେ ଏହା  ମକାକ୍  ଶ୍ରେଣୀର ଆବିଷ୍କୃତ ପରବର୍ତ୍ତୀ ମାଙ୍କଡ଼ । ଉନ୍ନତ ମାନର ଫଟୋଚିତ୍ର ଯୋଗୁଁ ଏହି ମାଙ୍କଡ଼ ସ୍ୱତନ୍ତ୍ର ପ୍ରଜାତି ଭାବେ ଗୃହୀତ ହେଲା । ୨୦୧୧ ମସିହାରେ କେତେକ ବୈଜ୍ଞାନିକ ଏହାକୁ ଆସାମୀୟ ମାଙ୍କଡ଼ର ଏକ ଭିନ୍ନ ରୂପ ଓ ଏହାକୁ ଏକ ଉପ-ପ୍ରଜାତି ରୂପେ ଅଭିହିତ କରାଯିବା ଉଚିତ ବୋଲି ମତ ରଖିଥିଲେ । ପରବର୍ତ୍ତୀ ୨୦୦୬ ମସିହାରେ କାଳରେ ଭୁଟାନର ତ୍ରାଶି ୟାଂଶି ଅଞ୍ଚଳରେ ମଧ୍ୟ ଏହି ପ୍ରଜାତିର ମାଙ୍କଡ଼ ଆବିଷ୍କୃତ ହୋଇଥିଲେ ଓ ଏହାର ଫଟୋଚିତ୍ର ଉଠାଯାଇଥିଲା । ଅରୁଣାଚଳୀ ମାଙ୍କଡ଼ର ଶରୀର ଅତ୍ୟନ୍ତ ସୁଗଠିତ ଓ ଏହାର ମୁହଁ କଳା ରଙ୍ଗର । ଏମାନେ ବହୁ ଉଚ୍ଚ ଇଲାକାରେ  (ସମୁଦ୍ର ପତନରୁ ପ୍ରାୟ ୨୦୦୦-୩୫୦୦ ମିଟର୍ ଉଚ୍ଚତାରେ) ବସବାସ କରନ୍ତି ଓ ଉଚ୍ଚଭୂମିରେ ବସବାସ କରୁଥିବା ଆଦିବାନରମାନଙ୍କ ମଧ୍ୟରେ ଅନ୍ୟତମ  । ଆସାମୀୟ ମାଙ୍କଡ଼  ( . ), ତିବ୍ୱତୀୟ ମାଙ୍କଡ଼  ( . ), ଦକ୍ଷିଣ ଭାରତରେ ଦେଖାଯାଉଥିବା ବୋନ୍ନେଟ୍ ମାଙ୍କଡ଼  ( . ), ଶ୍ରୀଲଙ୍କାର ଟୋକ୍ ମାଙ୍କଡ଼  ( . ) ଇତ୍ୟାଦିଙ୍କ ସହିତ ଅରୁଣାଚଳୀ ମାଙ୍କଡ଼ ମକାକା ସିନିକା  ( . ) ଶ୍ରେଣୀର ମାଙ୍କଡ଼ ଭାବେ ପରିଗଣିତ ହୋଇଥାଏ  । ଅରୁଣାଚଳୀ ମାଙ୍କଡ଼ ଦୈହିକ ଗଠନରେ ଆସାମୀୟ ଓ ତିବ୍ୱତୀୟ ମାଙ୍କଡ଼ ପରି କିନ୍ତୁ ଜେନେଟିକ୍ ଦୃଷ୍ଟିକୋଣରୁ ଏମାନେ ଦକ୍ଷିଣ ଭାରତୀୟ ବୋନ୍ନେଟ୍ ମାଙ୍କଡ଼ର ନିକଟତର । ଅଭିସୃତ କ୍ରମବିବର୍ତ୍ତନ ଯୋଗୁଁ ଏପରି ହୋଇଥାଇପାରେ ବୋଲି ଅନୁମାନ କରାଯାଏ । ଏପରି କ୍ଷେତ୍ରରେ କିଛି ପ୍ରଜାତି ଜେନେଟିକ୍ ଦୃଷ୍ଟିକୋଣରୁ ଏକ ପ୍ରଜାତିର ହୋଇଥିଲେ ମଧ୍ୟ ପରିବେଶ ଯୋଗୁଁ କ୍ରମଶଃ ଭିନ୍ନ ପ୍ରଜାତି ପରି ଶାରୀରିକ ଗଠନ ପ୍ରାପ୍ତ କରିଥାନ୍ତି । ଅରୁଣାଚଳୀ ମାଙ୍କଡ଼ ଉପରେ ବର୍ତ୍ତମାନ ସୁଦ୍ଧା ଗବେଷଣା ଚାଲିଥିବାରୁ ଏହା ଆସାମୀୟ ଓ ତିବ୍ୱତୀୟ ମାଙ୍କଡ଼ମାନଙ୍କ ସମ୍ପର୍କୀୟ ନା ନୁହଁ ତାହା ପୂର୍ଣ୍ଣାଙ୍ଗ ଭାବେ ଜ୍ଞାତ ହୋଇପାରିନାହିଁ । ଚାଷ ପରିବା ଓ ଫସଲ ଖାଇ ଦେଉଥିବାରୁ ଏହି ମାଙ୍କଡ଼ମାନଙ୍କୁ ସ୍ଥାନୀୟ ଲୋକେ ହତ୍ୟା କରିଥାନ୍ତି । ସଦ୍ୟ ଗବେଷଣାରୁ ଜଣା ପଡ଼ିଛି ଯେ ଅରୁଣାଚଳ ପ୍ରଦେଶର କିଛି ଭାଗରେ ଏମାନଙ୍କ ସ୍ଥିତି ଅତ୍ୟନ୍ତ ସଙ୍କଟାପନ୍ନ ହୋଇସାରିଲାଣି ।
ଭାରତୀୟ ସଂଖ୍ୟା ପ୍ରଣାଳି ମୁଖ୍ୟତଃ ଭାରତୀୟ ଉପମହାଦେଶରେ  (ଭାରତ, ନେପାଳ, ବର୍ମା, ପାକିସ୍ଥାନ, ମାଳଦ୍ୱୀପ ଏବଂ ଶ୍ରୀଲଙ୍କା) ବ୍ୟବହୃତ ସଂଖ୍ୟା ପଦ୍ଧତି ଉପରେ ଆଧାରିତ  । ଏହି ପ୍ରଣାଳିରେ ବ୍ୟବହୃତ ଲକ୍ଷ  (୧,୦୦,୦୦୦) ତଥା କୋଟି (୧,୦୦,୦୦,୦୦୦), ବିଶେଷ ଭାବରେ ଇଂରାଜୀ ପ୍ରଣାଳିରେ ବୃହତ୍ତର ସଂଖ୍ୟାର ପ୍ରକାଶ ନିମିତ୍ତ ବ୍ୟବହାର କରାଯାଏ  । ଉଦାହରଣ ସ୍ୱରୂପ, ୧୫୦,୦୦୦ ଟଂକାକୁ ୧.୫ ଲକ୍ଷ ଟଂକା କିମ୍ବା ୩୦,୦୦୦,୦୦୦ ଟଂକାକୁ ୩ କୋଟି ଭାବେ ବ୍ୟବହାର କରିବା ବିଶେଷ ଭାବେ ଦେଖାଯାଏ । କୋଟିଏରୁ ବୃହତ୍ତର ସଂଖ୍ୟା ପାଇଁଁ ନିର୍ଦ୍ଦିଷ୍ଟ ପରିଭାଷା ଥିଲେ ହେଁଁ ଏହାର ବିଶେଷ ବ୍ୟବହାର ଦେଖିବାକୁ ମିଳେ ନାହିଁଁ । ଇତିହାସ ବର୍ତ୍ତମାନ ଆମେ ବ୍ୟବହାର କରୁଥିବା ସଂଖ୍ୟା ପ୍ରଣାଳୀ ଦଶଟି ସଂଖ୍ୟା ଉପରେ ଆଧାରିତ । ସେଗୁଡିକ ହେଲା; ୧,୨,୩,୪,୫,୬,୭,୮ ଓ ୦ । ଉକ୍ତ ସଂଖ୍ୟାପଦ୍ଧତି ପ୍ରଥମେ ଭାରତୀୟଙ୍କଦ୍ୱାରା ପରିକଳ୍ପିତ ହୋଇଥିଲା ଓ ପରେ ଏହା ଆର୍ବ ଦେଶ ସମୂହରେ ପ୍ରଚଳିତ ହୋଇଥିଲା । ସେଥିପାଇଁ ଏହି ସଂଖ୍ୟା ପ୍ରଣାଳୀକୁ ହିନ୍ଦୁ-ଆରବୀ ସଂଖ୍ୟା ପ୍ରଣାଳୀ ମଧ୍ୟ କୁହାଯାଏ । ଦଶମିକ ପଦ୍ଧତି ସଂଖ୍ୟା ପ୍ରଣାଳିକୁ ଅଧିକ ସହଜ ଏବଂ ବୋଧଗମ୍ୟ କରିପାରିଛି । ଇତିହାସକାରଙ୍କ ମତରେ, ତୃତୀୟ ଶତାବ୍ଦୀର ମଧ୍ୟ ଭାଗରେ ଭାରତୀୟ ସଂଖ୍ୟା ପ୍ରଣାଳିର ବ୍ୟବହାର ବ୍ରାହ୍ମୀ ଲିପିରେ ଦେଖିବାକୁ ମିଳେ । ଅବଶ୍ୟ ପରବର୍ତ୍ତୀ ସମୟରେ  "ସ୍ଥାନୀୟ ମାନ" ର ବିକାଶ ଏବଂ ବ୍ୟବହାର ହୋଇଛି । ଖ୍ରୀଷ୍ଟପୂର୍ବ ୪୯୮ରେ ଭାରତୀୟ ଗଣିତଜ୍ଞ ତଥା ଖଗୋଳ ବିଜ୍ଞାନୀ ଆର୍ଯ୍ୟଭଟ୍ଟ ପ୍ରକାଶ କରିଥିଲେ କି,  "ସ୍ଥାନମ୍ ସ୍ଥାନମ୍ ଦଶ ଗୁଣମ୍"  ଅର୍ଥାତ, ସଂଖ୍ୟା ପଦ୍ଧତିର ପ୍ରତି ସ୍ଥାନୀୟ ମାନ ଦଶ ଗୁଣ ହିସାବରେ ବୃଦ୍ଧି/ହ୍ରାସ ହେବ । ଏହା ବାସ୍ତବରେ ଦଶମିକ ପଦ୍ଧତିର ସୃଷ୍ଟି । ଦଶମିକ ସଂଖ୍ୟା ପଦ୍ଧତିକୁ ଆନ୍ତର୍ଜାତୀୟ ସ୍ତରରେ ମାନ୍ୟତା ପ୍ରାପ୍ତ । ଏହି ପଦ୍ଧତିରେ ମାତ୍ର ଦଶଗୋଟି ସଂଖ୍ୟା  (୦,୧,୨,୩,୪,୫,୬,୭,୮ ଏବଂ ୯) ବ୍ୟବହାର ପୂର୍ବକ ଯେତେ ବଡ଼ ସଂଖ୍ୟାକୁ ମଧ୍ୟ ପ୍ରକାଶ କରିହେବ  । ସାଂଖ୍ୟିକ ପ୍ରକାଶ ବେଳେ ଭାରତୀୟ ସଂଖ୍ୟା ପ୍ରଣାଳିରେ ଦଶମିକ ବିନ୍ଦୁ-ବିଭାଜକର ବ୍ୟବହାର ଆନ୍ତର୍ଜାତୀୟ ସ୍ତରରେ ବ୍ୟବହାରଠାରୁ କିଞ୍ଚିତ ଅଲଗା । ପ୍ରାଚୀନ ଭାରତରେ ଚାରି ପ୍ରକାର ସାଂଖ୍ୟିକ ପଦ୍ଧତିର ବିକାଶ ଦେଖିବାକୁ ମିଳେ । ସେଗୁଡିକ ହେଲା; ଖରୋଷ୍ଟି, ବ୍ରାହ୍ମି, ସାଂକେତିକ ଏବଂ ଆକ୍ଷରିକ । ଖରୋଷ୍ଟି ଲିପି ଯାହାକି ଉତ୍ତର-ପଶ୍ଚିମ ଭାରତରେ ବିଶେଷ ଭାବେ ପ୍ରଚଳିତ ଥିଲା । ଶୁନ୍ୟ ବା ଶୁନ ସଂଖ୍ୟା ପ୍ରଣାଳିରେ ଶୁନ୍ୟ ବା ଶୁନ  (୦)କୁ ଭାରତର ଅବଦାନ କୁହାଯାଏ  । ବାସ୍ତବରେ ଶୁନ୍ୟର ପରି କଳ୍ପନା ହିଁଁ ସଂଖ୍ୟା ଜଗତରେ ଗଣନା ପଦ୍ଧତି ସହଜତର କରିପାରିଛି । ଜଣାଯାଏ, ଭାରତୀୟ ଗାଣିତିକ ବ୍ରହ୍ମଗୁପ୍ତ ସପ୍ତମ ଶତାବ୍ଦିର ପ୍ରଥମାର୍ଦ୍ଧରେ ଶୂନ୍ୟ ବା ଶୁନ ସହ ଅନ୍ୟ ସଂଖ୍ୟାମାନଙ୍କର ପ୍ରାଥମିକ ଗାଣିତିକ କ୍ରିୟା ଯଥା ମିଶାଣ, ଫେଡାଣ, ଗୁଣନ ଏବଂ ହରଣ  ବିଷୟରେ ଆଲୋକପାତ କରିଥିଲେ । ପରବର୍ତ୍ତୀ ସମୟରେ ଭାରତୀୟ ସଂଖ୍ୟା ଜଗତର ବିକାଶ ହୋଇ ସଂଖ୍ୟାମାନଙ୍କର ବିଭାଗ ସୃଷ୍ଟି କରାଯାଇଛି । ଫଳରେ ପ୍ରକାର ଭେଦରେ ପୂର୍ଣ୍ଣ ସଂଖ୍ୟା, ଭଗ୍ନାଂଶ, ପ୍ରାକୃତିକ ସଂଖ୍ୟା, ପରିମେୟ ସଂଖ୍ୟା, ଅପରିମେୟ ସଂଖ୍ୟା, ବାସ୍ତବ ସଂଖ୍ୟା, ଅବାସ୍ତବ ସଂଖ୍ୟା,ମୌଳିକ ସଂଖ୍ୟା, ଯୌଗିକ ସଂଖ୍ୟା ଇତ୍ୟାଦିର ପରିଭାଷା ସହଜ ହୋଇପାରିଛି । ଶୁନର ସ୍ୱତନ୍ତ୍ରତା ନିମ୍ନ ତଥ୍ୟ ମାନଙ୍କରୁ ସ୍ପଷ୍ଟ ହୋଇପାରିବ । ଶୁନ, ମୌଳିକ କିମ୍ବା ଯୌଗିକ ନୁହେଁଁ । ଶୁନଦ୍ୱାରା ବିଭାଜନ ପ୍ରକ୍ରିୟା ଅସମ୍ଭବ ଅଥବା ଅବାସ୍ତବ । ଶୁନ୍ୟଦ୍ୱାରା ଯେ କୌଣସି ସଂଖ୍ୟାର ଗୁଣଫଳ ସର୍ବଦା ଶୁନ ହୁଏ । ସଂଖ୍ୟାର ଗାଣିତିକ ପ୍ରକାରଭେଦ ୧ଠାରୁ ସମସ୍ତ ପୂର୍ଣ୍ଣ ସଂଖ୍ୟା ହେଉଛି ଗଣନ ସଂଖ୍ୟାର ଅନ୍ତର୍ଭୁକ୍ତ । ଯେଉଁଁସବୁ ସଂଖ୍ୟା ୨ଦ୍ୱାରା ବିଭାଜ୍ୟ, ସେ ସବୁ ଯୁଗ୍ମ ସଂଖ୍ୟା ରୂପେ ବିଦିତ । ଅନ୍ୟଥା, ଦୁଇଦ୍ୱାରା ବିଭାଜ୍ୟ ହେଉ ନ ଥିବା ସମସ୍ତ ସଂଖ୍ୟା ଅଯୁଗ୍ମ ସଂଖ୍ୟା । ଦୁଇଟି ସଂଖ୍ୟା ଲବ ଓ ହରକୁ ନେଇ ଭଗ୍ନାଂଶ ଆକାରରେ ପ୍ରକାଶ ହୋଇପାରୁଥିବା ସମସ୍ତ ସଂଖ୍ୟା ହେଉଛି ପରିମେୟ ସଂଖ୍ୟା । ପ୍ରକାରାନ୍ତରେ, ଯେଉଁଁସବୁ ସଂଖ୍ୟା ପରିମେୟ ନୁହେଁଁ, ସେସବୁ ଅପରିମେୟ ସଂଖ୍ୟାରୁପେ ବିଦିତ । ସାଂପ୍ରତିକ ସମୟରେ ଅବାସ୍ତବ ସଂଖ୍ୟାର ପରିକଳ୍ପନା ଗଣିତ ଶାସ୍ତ୍ରକୁ ନୂତନ ଖୋରାକ ଯୋଗାଇଛି । ବୈଦିକ ସଂଖ୍ୟା ପ୍ରଣାଳି ଭାରତୀୟ ବୈଦିକ ସାହିତ୍ୟରେ ଏକାଧିକ ସଂଖ୍ୟା ପଦ୍ଧତିର ସୂଚନା ଦେଖିବାକୁ ମିଳେ ।
ଜଗବନ୍ଧୁ ଦାସ  (୨୧ ଅପ୍ରେଲ ୧୯୪୭ - ୫ ସେପ୍ଟେମ୍ବର ୧୯୮୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଜଗବନ୍ଧୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୪ ଓ ୧୯୮୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାସୁଦେବପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜଗବନ୍ଧୁ ଦାସ ୧୯୪୭ ମସିହାର ଅପ୍ରେଲ ମାସ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା କରୁଣାକର ଦାସ ଏବଂ ପତ୍ନୀଙ୍କ ନାମ ଦ୍ରୌପଦୀ ଦାସ । ଜଗବନ୍ଧୁଙ୍କର ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ । ରାଜନୈତିକ ଜୀବନ ଜଗବନ୍ଧୁ ଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ କଂଗ୍ରେସ  (ଇ)ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଥିଲେ । ମୃତ୍ୟୁ ଜଗବନ୍ଧୁ ଦାସ ୧୯୮୬ ମସିହାର ସେପ୍ଟେମ୍ବର ମାସ ୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୩୯ ବର୍ଷ ବୟସ ହୋଇଥିଲା ।